text:
Revision as of 11:58, 28 May 2007
Kinship terms
Comprehension Exercise
Leina la me ke Tuelo Moilwa. Rre ke Bitsang, Mme ke o bidiwa Ipotseng. Ke tsaletswe mo Motsenf wa(s?) Ramotswa. Motse o,o mo kgaolong ya Borwa-Botlhaba. O ka nna dikhilomethara di le 30 go tswa Gaborone. Go nna batho ba le 37,000 mo motseng o. Ke na le dingwaga tse 25 le bonnake ba le bararo, basimane ba babedi le mosetsana. Nnake wa ntlha le wa bobedi ke basimane, mme wa bofelo ke mosetsana. Bonnake ba basimane be tsena sekolo kwa Kagiso Secondary. Wa mosetsa a santse a le mo sekolong se se botlana sa mission.
Nna ke dira ngwaga wa bone kwa University ya Botswana (U.B). Ke ithutela go nna Agente. Ngwaga o o tlang ke tlaa bo ke bereka mo ga Goromente mo Attorney General's Chamber. ke tlaa bereka dingwaga di le nne ka gore ke molao, mme morago ke tlaa ipereka.
Nnake wa ntlha, ebong Itumeleng, o dira lokwalo la botlhano fa wa bobedi ebong, Mareko, a dira la boraro. Itumeleng a re o batla go ya U.B go dira Boenjenere morago ga Tirelo Sechaba. Ga na pelaelo gore o tlaa amogelwa kwa U.B ka go re o botlhale tota. Mareko ene a re o rata bongaka ba diphologolo. A re o batla go nna le polase le leruo le lentsi. Mosetsana a re ene o eletsa go nna mooki go thusa ba ba lwalang.
Ke na le bomme ba le babedi. Rre o nyetse basadi ba babedi. O nyetse mme pele ka gore o kgonne go nnal le ngwana a le mongwe fela - ebong, nna. Ntate a nyala monnawe mme, ebong, Mmangwanne, yo o leng mmagwe Itumelang, Mareko le Neo. Itumelang o na le dingwaga di le 17, Mareko di 13, Neo ene di 10. Rotlhe re nna mmogo ka boitumelo. Bogologolo go ne go siame fela go nyala basadi ba bantsi. Gompieno ga go a tlwaelesega.
Re na le marantafole a le matlhano. E nnye ke ya boapeelo, e nngwe ke ya bana, e nngwe ya ga rre, mme tse pedi ke tsa basadi ba gagwe, mongwe le mongwe o na le ya gagwe.
Araba Dipotso Tse
- Leina la mokwadi ke mang?
- Batsadi ba gagwe ke bo-mang?
- Mosetsan(?) yo o tsaletswe kae?
- Ramotswa o mo kgaolong efe?
- Go nna batho ba le kae mo Ramotswa?
- Tuelo o na le dingwaga di le kae?
- Tuelo o na le bo-monnawe ba le kae?
- O dira ngwaga wa bokae kwa University?
- O ithutela go nna eng?
- Itumelang o ikaelela go dira eng kwa U.B?
- O tlaa ya U.B leng?
- Tirelo Sechaba ke eng ka Sekgowa?
- Tuelo o na le natsadi ba le kae? (Tlhalosa/Explain)
- A batho ba, ba nna mmogo?
- Go na le matlo a le kae mo lapeng?


c: text/html

text:
MATLOTLO A A MO LEFOKONG LA MODIMO
“Lo Tla Okaoka fa Gare ga Maikutlo a Mabedi A a Sa Tshwaneng ka Lobaka lo lo Kae?”
Elija o ile a bolelela Baiseraele gore ba tlhoka go dira tshwetso (1Dk 18:21; w17.03 14 ¶6)
Baale e ne e le modimo yo o itlhametsweng (1Dk 18:25-29; ia 88 ¶15)
Jehofa o ile a bontsha gore ke Modimo wa boammaaruri ka tsela e e gakgamatsang (1Dk 18:36-38; ia 90 ¶18)
Elija o ile a raya batho a re ba tlhoka go bontsha tumelo ka go ikobela Molao wa ga Jehofa. (Dut 13:5-10; 1Dk 18:40) Gompieno re bontsha gore re na le tumelo le gore re a ikanyega fa re ikobela melao ya ga Jehofa ka kelotlhoko.

robotstxt: allowed

filter: keep


text: 6 “Jaanong tseno ke ditaelo, melao le ditshwetso tsa boatlhodi tse Jehofa, Modimo wa lona a di lo neileng gore lo di rutiwe, gore lo di ikobele fa lo kgabaganyetsa mo lefatsheng le lo yang go le rua,2 e le gore o boife Jehofa, Modimo wa gago o bo o boloke melao yotlhe ya gagwe le ditaelo tsa gagwe tse ke di go laelang malatsi otlhe a botshelo jwa gago, gore o tle o tshele lobaka lo loleele,+ wena le morwao le morwa wa ga morwao.+3 Mme wena Iseraele, o tshwanetse go di reetsa le go di ikobela ka kelotlhoko, gore o tle o atlege o bo o nne montsi thata mo lefatsheng le le elelang mashi le tswina ya dinotshe, fela jaaka Jehofa, Modimo wa borragomogolo, a go solofeditse.4 “Reetsa, wena Iseraele: Jehofa, Modimo wa rona ke Jehofa a le mongwe fela.+5 O tshwanetse go rata Jehofa, Modimo wa gago, ka pelo yotlhe ya gago le ka moya otlhe wa gago+ le ka nonofo* yotlhe ya gago.+6 Mafoko ano a ke go a laelang gompieno a tshwanetse go nna mo pelong ya gago,7 mme o tshwanetse go a jalela kwa teng* mo go bomorwao+ o bo o bue ka one fa o ntse mo ntlong ya gago le fa o tsamaya mo tseleng le fa o rapama le fa o tsoga.+8 O a bofelele mo seatleng sa gago jaaka sengwe se se go gopotsang, mme a tshwanetse go nna jaaka lebanta la tlhogo mo phatleng ya gago.*+9 O a kwale mo foreiming* ya ntlo ya gago le mo dikgorong tsa gago.10 “Fa Jehofa, Modimo wa gago a go tsenya mo lefatsheng le a neng a ikanela borragomogolo e bong Aborahame, Isake le Jakobe gore o tla le go naya,+ e leng metse e megolo le e mentle e o sa e agang,+11 matlo a a tletseng dilo tse di molemo tsa mefuta yotlhe tse o sa di berekelang, dikhuti tsa go bolokela metsi* tse o sa di epang le masimo a morara* le ditlhare tsa motlhware tse o sa di jalang, mme fa o setse o jele e bile o kgotsofetse,+12 o nne kelotlhoko gore o se ka wa lebala Jehofa,+ yo o go ntshitseng kwa lefatsheng la Egepeto, kwa lefatsheng la bokgoba.13 O boife Jehofa, Modimo wa gago+ o bo o mo direle,+ mme o ikane ka leina la gagwe.+14 Ga lo a tshwanela go sala medimo e mengwe morago, medimo epe fela ya ditšhaba tse di lo dikologileng,+15 ka gonne Jehofa, Modimo wa gago yo o nang le wena ke Modimo yo o batlang gore batho ba mo obamele a le esi.+ Go seng jalo, bogale jwa ga Jehofa, Modimo wa gago bo tla go tukela+ mme o tla go nyeletsa a go tlosa mo godimo ga lefatshe.+16 “Ga lo a tshwanela go leka Jehofa, Modimo wa lona+ ka tsela e lo neng lwa mo leka ka yone kwa Masa.+17 Lo boloke ka kelotlhoko ditaelo tsa ga Jehofa, Modimo wa lona le dikgakololo tsa gagwe le melao ya gagwe e a lo laetseng gore lo e boloke.18 O tshwanetse go dira se se siameng le se se molemo mo matlhong a ga Jehofa, gore o tle o atlege le gore o tsene o bo o gape lefatshe le le molemo le Jehofa a neng a ikana gore o tla le naya borragomogolo,+19 ka go leleka baba ba gago botlhe fa pele ga gago, fela jaaka Jehofa a solofeditse.+20 “Mo nakong e e tlang, fa morwao a go botsa gore, ‘Dikgakololo, melao le ditshwetso tsa boatlhodi tse Jehofa, Modimo wa rona a di lo laetseng di kaya eng?’21 foo o reye morwao o re, ‘Re ne ra nna makgoba a ga Faro kwa Egepeto, mme Jehofa o ne a re ntsha kwa Egepeto ka seatla se se nonofileng.22 Ka jalo, re ne ra bona Jehofa a nna a romela ditshupo le dikgakgamatso tse dikgolo le tse di senyang, kwa Egepeto,+ mo go Faro le mo go botlhe ba ba mo ntlong ya gagwe.+23 Mme o ne a re ntsha koo gore a re tlise fano go tla go re naya lefatshe le a neng a le ikanela borraaronamogolo.+24 Go tswa foo, Jehofa o ne a re laela gore re diragatse melao eno yotlhe le gore re boife Jehofa, Modimo wa rona gore re solegelwe molemo ka bosakhutleng,+ gore re tswelele re tshela,+ fela jaaka re tshela gompieno.25 Fa e le gore re boloka melao eno yotlhe ka kelotlhoko e le go bontsha gore re ikobela* Jehofa, Modimo wa rona, fela jaaka a re laetse, o tla re tsaya re le batho ba ba siameng.’+


text:
Tsenang mo diphaposing tse di kwa teng lo iphitlhe (20)
26 Mo letsatsing leo go tla opelwa pina eno+ mo lefatsheng la Juda:+“Re na le motse o o nonofileng.+Modimo o dira gore dipota tsa one le dithako tsa one tsa phemelo e nne poloko.+2 Bulang dikgoro+ gore setšhaba se se siameng se tsene,Setšhaba se se ikanyegang.3 O tla sireletsa ba ba ikaegang ka wena;*O tla dira gore ba tswelele ba na le kagiso,+Ka gonne ba a go ikanya.+4 Ikanyeng Jehofa ka bosakhutleng,+Gonne Jah* Jehofa ke Lefika+ le le nnetseng ruri.5 Gonne o kokobeditse ba ba nnang kwa godimo thata, kwa motseng o o tsholetsegileng.O o isa kwa tlase,O o isa kwa tlase mo lefatsheng;O o latlhela fa fatshe mo loroleng.6 Lonao lo tla o gataka,E leng dinao tsa ba ba bogisiwang, dikgato tsa batho ba maemo a a kwa tlase.”7 Tselana ya mosiami e tlhamaletse.E re ka o tlhamaletse,O tla rethefatsa tsela ya basiami.8 Jehofa, fa re ntse re latela tselana ya dikatlholo tsa gago,Re solofela mo go wena.Leina la gago le botlhokwa thata mo go rona e bile re eletsa go bona le gopolwa.*9 Fa go le bosigo, ke go tlhologelelwa ka pelo ya me yotlhe,Ruri moya wa me o nna o go batla;+Gonne fa o atlhola lefatshe,Banni ba lefatshe ba ithuta ka ga tshiamo.+10 Tota le fa motho yo o bosula a utlwelwa botlhoko,Ga a kitla a ithuta tshiamo.+Tota le mo lefatsheng la tshiamo o tla dira se se bosula,+Mme ga a kitla a bona bogolo jwa ga Jehofa.+11 Jehofa, seatla sa gago se tsholetsegile, mme ga ba se bone.+Ba tla bona gore o sireletsa batho ba gago ka lorato ba bo ba tlhabiwa ke ditlhong.Ruri molelo o tla laila baba ba gago.12 Wena Jehofa, o tla re naya kagiso,+Ka gonne sengwe le sengwe se re se dirilengKe wena o re thusitseng go se dira.13 Wena Jehofa, Modimo wa rona, babusi ba bangwe ntle le wena ba a re laola,+Le fa go ntse jalo, re bitsa leina la gago fela.+14 Ba sule; ga ba kitla ba tshela.Ga ba na maatla, ga ba kitla ba tsoga.+Gonne o ne wa itepatepanya le boneGore o ba nyeletse mo ba ka se tlholeng ba gopolwa.15 O okeditse setšhaba, wena Jehofa,O okeditse setšhaba;O ikgalaleditse.+O atolositse melelwane yotlhe ya lefatshe thata.+16 Wena Jehofa, ba ne ba leba kwa go wena fa ba le mo matshwenyegong;Ba ne ba rapela kwa tlase ka tlhoafalo fa o ne o ba otlhaya.+17 Fela jaaka mosadi yo o moimana yo o tlogang a belegaA nna le ditlhabi tsa pelegi e bile a goa ka ntlha ya ditlhabi,Le rona re ne ra nna jalo ka ntlha ya gago, wena Jehofa.18 Re ne ra ima, ra nna le ditlhabi tsa pelegi,Mme go ne ga nna jaaka e kete re belege phefo.Ga re a tlisetsa lefatshe poloko,E bile ga go na ope yo o tshotsweng gore a nne mo lefatsheng leno.19 “Baswi ba gago ba tla tshela.Ditopo tsa me di tla tsoga.+Tsogang mme lo goe ka boitumelo,Lona ba ba nnang mo loroleng!+Gonne monyo wa lona o tshwana le monyo wa mo mosong,*E bile lefatshe le tla letla gore ba ba suleng ba boe ba tshele.*20 Tsamayang batho ba me, tsenang mo diphaposing tsa lona tse di kwa teng,Lo bo lo tswala dikgoro fa lo sena go tsena.+Iphitlheng ka nakwanaGo fitlha tšhakgalo* e fetile.+21 Gonne Jehofa o tswa kwa lefelong la gagwe,O tla go sekisetsa banni ba lefatshe molato wa bone,Mme lefatshe le tla senola madi a a tshololetsweng mo go loneE bile ga le kitla le tlhola le fitlha ba ba bolailweng ba ba mo go lone.”
Dintlha Tse di Kwa Tlase
^ Kgotsa gongwe “ba megopolo ya bone e sa tshikinyegeng.”


text:
BATHO LE DINAGA
Go Etela New Zealand
DINGWAGA di ka nna 800 tse di fetileng, merafe ya Maori e ne ya tsaya loeto lo loleele go ralala mawatle mme ba nna mo New Zealand. Ba ne ba bona lefatshe le lentle le le sa tshwaneng gotlhelele le ditlhaketlhake tsa kwa Polynesia tse ba neng ba nna kwa go tsone. Lefelo leno le ne le tletse dithaba tse di apesitsweng ke aese, go le bothitho ka nako ya dikgakologo e bile go na le kapoko. Morago ga dingwaga di ka nna makgolo a matlhano, go ne ga tla morafe o mongwe o tswa kwa Yuropa. Gompieno baagi ba le bantsi ba New Zealand ba dumela gore ba tswa mo Bajeremaneng le Ba-Polynesia ba ba neng ba fudugela koo. Bontsi jwa batho ba koo ba nna mo ditoropong. Wellington e tsewa e le yone toropo e e di gaisang tsotlhe tse di kwa borwa mo lefatsheng.
Le fa gone New Zealand e itlhaotse, bajanala ba ka nna dimilione di le tharo ba a e etela ngwaga le ngwaga ka gonnee na le mafelo a a jesang kgakge a a farologaneng a tlhago.
Naga eno e na le mefuta e e farologaneng ya diphologolo tsa naga tse dintle e bile ke yone e nang le mefuta e e mentsi ya dinonyane tse di sa fofeng mo lefatsheng lotlhe. Gape tuatara, e leng setshedi se se kgonang go tshela dingwaga di le 100 se e ke teng mokgantitswane, se bonwa gone koo! Go na le diphologolo di le mmalwa fela tse di tlwaelegileng tse di jaaka bommamathwane le tse dingwe tse di nnang mo metsing tse di jaaka maruarua le di-dolphin.
Basupi ba ga Jehofa ba na le dingwaga di ka nna 120 ba le gone kwa New Zealand. Ba rera ka dipuo di ka nna 19 go akaretsa se-Niuea, se-Rarotonga, se-Samoa le se-Tonga, e leng dipuo tsa kwa Polynesia.


text:
Setswana
Mmele wa me ke mmele wame
Mmele wa me ke mmele wame
Mokwalo wa ga Cynthie go tswa mo kgatisong ya ditshwantso le modumo
Dumelang, leina la ka ke Cynthie mme gompieno re tlile go dira thulaganyo ya “mmele wa me ke mmele wa me”. Re tlile go opela dipina, re itumele mme re ithute go itshireletsa. A na le ya itse gore mebele ya rona e botlhokwa mme ga go motho yo a nang le tokelo ya go re utlwisa botlhoko, kgotsa le go ka tshwara tshwara dikarolo tsa rona tsa mmele tse difihlegileng kgotsa go etsa sengwe se se ka etsang gore re ukutlwe re sa golol0sega gonne ke mmele wa rona o botlhokwa. Re tlile go opela pina ya nhla jaanong – mme ke batla gore le opele le nna – I bitsiwa Mmele Wa Me Ke Mmele Wa Me.
Mmele wa me ke mmele wame
Ke mmele wame
Mmele wame
Ga go motho yo a nang le tekelo ya go nkutlwisa bohloko
Gonne mmele wame ke mmele wame
Ke mmele wame
Mmele wame
Ga go motho yo a nang le tokelo ya go ntshwara
Gonne mmele wame ke mmele wame
Kena le matsogo a mabedi go tshwara
Le mahlo a mabedi go bona
Le ditsebe tse pedi go utlwa se o mpolelelang sona
Ke na le maoto a madebi a maatla go nkisa mo ke yang teng
Mme kena le dokarolo tsa mmele tse di fihlegileng
Tse ke sa batleng go di bontsha ope
Ke mmele wame
Mmele wame
Ga go motho yo a nang le tekelo ya go nkutlwisa bohloko
Gonne mmele wame ke mmele wame
Ke mmele wame
Mmele wame
Ga go motho yo a nang le tokelo ya go ntshwara
Gonne mmele wame ke mmele wame
Ke na le meriri mo hlogong yame
O kao bona
Ke na le mohuba o monnyane
Mogare ga me
Ke na le nko e nnyane e ntle
Le menwana e lesome e mennye
Mme kena le molomo go bua le wena
Se ke batlang o se itse
Ke mmele wame
Mmele wame
Ga go motho yo a nang le tekelo ya go nkutlwisa bohloko
Gonne mmele wame ke mmele wame
Ke mmele wame
Mmele wame
Ga go motho yo a nang le tokelo ya go ntshwara
Gonne mmele wame ke mmele wame
Ee, mmele wame ke mmele wame
Fa o sa ikutlwe sentle, o se ke wa etsa seo
Mokwalo wa ga Cynthie go tswa mo kgatisong ya ditshwantso le modumo
Re tli le go itumela ka pina eno e latelang, e na le molao o mogolo o re tshwanetseng go o gopola, mme molao o ke - Fa o sa ikutlwe sentle - o se ke wa etsa seo. Jaanong ga ke bue ka dilo di tshwana le go dira tiro ya sekolo kwa lapeng, kgotsa go phepafatsa phapusi ya gago ra borobalo. Ke bua ka fa mongwe a leka go go isa gongwe le bone mme o sa itse gore a na ke selo se se siameng go se dira. Fa o sa ikutlwe sentle, o se ke wa etsa seo. Kgotsa fa mongwe a leka go go dira gore o dire sengwe se se etsang gore o ikutlwe o sa gololosega, Fa o sa ikutlwe sentle, o se ke wa etsa seo.
Fa o sa ikutlwe sentle, o se ke wa etsa seo
Batho ba ka go tshwara tshwara ba re go siame
Empa gopola gore mmele wa gago ke mmele wa gago
Ke we na o itseng fa o sa ikutlwe sentle
Fa o sa ikutlwe sentle
O seke wa e etsa seo hle
Ga o sa ikutlwe sentle
O se dire seo hle
O se dire seo
O se dire seo
Go na le batho ka kwa ntle
Ba ba naganang gore o setlaela
Mme ba leka go go fa diritibatsi
Le go go tlogedisa sekolo
Ba go bolelela gore o nne le diphiri
Empa o a itse gore o direng
Gonne ga o ikutlwe sentle ka tshohle tse
O se dire seo hle
Nnyaa, ga o sa iklutlwe sentle
O se dire seo hle
O se dire seo
O se dire seo
Batho baka go tshwara tshwara ba go bolella gore baya go kgatalla
Ga ke re ga goa siama go bua le batho
Empa o tla itse ga o sa ikutlwe sentle ka fa teng
Mme ga o sa ikutlwe sentle
O se dire seo hle
Nnyaa, ga o sa ikutlwe sentle
O se dire seo hle
O se dire seo
O se dire seo
Nnyaa ga o sa ikutlwe sentle
O se dire seo hle
O se dire seo
O se dire seo
Nnyaa ga o sa ikutlwe sentle
O se dire seo
Fa o sa ikutlwe sentle, o se ke wa etsa seo
Motshameko wa “fa go ka etsagala gore”
Re I le go tshameka
Motshameko wa “fa go ka etsagala gore”
Go na le potso le karabo go wena
Ga o batla go hlola ka nako tsohle
Se ke se o tshwanentseng go se dira
E re nnyaa
Bua fela o re nyaa
Fa go ka etsagala gore, morago ga sekolo
Motho yo o sa mo itseng a leka go go isa gae
Mme ba kgweetsa koloi e nchwa e maphatsiphatsi
Mme ba re “dumela”, a o batla go pagama
Nnyaa hle, ga ke go itse
Ga nkitla ke pagama koloi ya gago
Gonne mme le rre ba mpoleletse gore
Ke seke ka tsamaya le motho yo ke sa mo itseng
Nka re nnyaa, Bua fela o re nnyaa
Fa go ka etsagala gore o kwa gae
Mme mohlokomedi wa bana a go hlokometse
Mme a leka go go tshwara tshwara ka fa tlase ga diaparo tsa gago
O ka dira eng
O ka re nnyaa mohlokomedi wa bana
Ga ke battle o ntshware tshware fao
Gonne tseo ke ditho tsaka tsa mmele tse fihlegileng
Mme mmele waka ga se wa gago
Nkare nnyaa
Bua fela o re nnyaa
Rea tshameka
Motshameko wa “fa go ka etsagala gore”
Gona le dipotso le di karabo tsa gago
Ga o batla go hlola ka dinako tsohle
Se ke se o tshwanentseng go se dira
E re nnyaa, Bua fela o re nnyaa
Fa go ka etsagala gore go nne le motho
Tsala kgotsa wa kwa lapeng
Mme a go tshwara tshwara kgotsa a go utlwisa bohloko
Seo se etsa o ikutlwe o sa lokologa, o ka bua wa reng?
O ka re nnyaa
O se ke wa dira jalo hle
Ga ke rate fa o ntshwara tshwara jalo le ga ke ko rata
O seke wa ntira seo
Gonne ke sa le yo monnye
Nkare nnyaa, Bua fela o re nnyaa, E re nnyaa
Motshameko wa “fa go ka etsagala gore”
Mokwalo wa ga Cynthie go tswa mo kgatisong ya ditshwantso le modumo
Jaanong re tlile go tshameka Motshameko wa “fa go ka etsagala gore” mm emo pineng e re tlile go ithuta gore re ka dira eng fa motho yo o sa mo itseng a leka go dira gore o tsamaye le ene, kgotsa fa mongwe a leka go tshwara tshwara dokarolo tsa gago tsa mmele tse di fihlegileng. A na o a itse gore dikarolo tsa gago tsa mmele tse di fihlegoleng di fa kae? di fa diaparo tsa gago tsa ka fa teng le borokgwe ba gago di sereleditseng. Ga go motho yo a dumeletsweng go go tshwara tshwara dikarolong tsa gago tsa mmele tse di fihlegileng fa e se fela fa o le lesea, Mama le Papa batla go tlhapisa fao, mme o tlile go ithuta go dira seo ka bo wena’ kgotsa fa o lwala kgotsa fa o utlwa botlhoko, Mama kgotsa Papa kgotsa Ngaka bat la tshwanela ke go go tshasa setlhare fao. Ntleng ga seo, ga go motho yo a tshwanetseng go tshwara tshwara dikarolo tsa gago tsa mmele tse di fihlegileng.
Gape re tlile go ithuta gore re ka dira eng fa mongwe kwa gae kgotsa wa lelapa a dira gore o ikutlwe o sa gololosega kgotsa a leka go go utlwisa botlhoko. Se o tshwnetseng go se dira fela mo motshamekong o ke go goa o re “NNYAA”, jaanong ke batla gore o goe ga monate le ka modumo….
Fa o na le mathata
Fa o na le mathatha
Mme o sa itse gore o direng
Tsamaya o bolelele mongwe
Go fihlela ba go reetsa
O tshwanetse o fihlele motho
Yo o tla mmolelelang mathata a gago
Fa o na le mathatha
Fhlella motho yo o tla go utlwelelang.
Bua le mme wa gago kgotsa rre wa gago
Le mmemogolo kgotsa rremogolo
Mmane kgotsa malome wa gago
Kgotsa morutabana kwa sekolong
O tshwanetse go tswella pele o bue
Go fihlella mongwe a go utlwelela
A o na le mathata
Fihlela motho yo o tla mmolelelang ona
Fa motho a go utlwisitse bohloko
Mme ga o itse gore o dire eng
Tsamaya o ye go bolelela mongwe
Go fihlela ba go utlwelela
O tshwanetse go fihlela mongwe
Yo o tla mmolelelang mathata a gago
Fa o na le mathatha
Fihlela motho yo o tla go utlwelelang
Bua le moagisane
Okaedi wa gago kwa sekolong
Mongwe yo o mo itseng kgotsa o mo tshepang
Go bua ka mathata a gago ke tshwanelo
Tswelela pele o bue
Go fihlela mongwe a go utlwelela
Fa o na le mathata
Fihlela mongwe yo o tla mmolelelang ona
Fa o na le mathata
Tswelela pele o bue go fihlela ba go utlwa
Fa o na le mathata
Mokwalo wa ga Cynthie go tswa mo kgatisong ya ditshwantso le modumo
A na go botlhokwa go bolelela mongwe fa mongwe a go utlwisa botlhoko kgotsa a go tshwara tshwara dikarolo tsa gago tsa mmele tse di fihlegileng’ le fa o utlwa o tshogile kgotsa o hlabiwa ke ditlhong, o tshwanetse go re o nne pelokgale thata mme o bolelele mongwe, go na le batho ba bantsi ba o k aba bolelelang , bo Mama, bo Papa, bo Mmemogolo, bo Rremogolo, bo Mmane, bo Malome, Barutabana, bo Ntsalao, Baagisane, Batsadi ba ditsala tsa gago, Maphodisa, Baoki le batho ba bangwe ba le bantsi gaufi le wena. Jaanong fa o bolelelela batho mme ba sa go tshepe – bolelela o mongwe mme o tswelele pele go bua go fihlela mongwe a go utlwa, o seka wa ineela.
Lerato le bonolo
Mokwalo wa ga Cynthie go tswa mo kgatisong ya ditshwantso le modumo
A re bueng ka lerato, go botlhokwa thata go ratiwa mme batho ga ba bontshe lerato la bone mo go wena ka go go utlwisa botlhoko kgotsa go dira dilo tse di etsang o utlwe o sa gololosega. Batho ba bontsha gore ba go rata ka go dira dilo tse ba itseng gore o a di rata go tshwana le go bala dibuka, go tshameka metshameko, go itumela, go tsamaya kgotsa go go ruta go pagama baesekele. Lerato le gohle ka go arogana le go kgatallana. Batswadi le batlhokomedi ba rona ba tlhomamisa gore ra tlhokomelwa, ba re jesa, ba tlhomamisa gore re hlapa meeno, mme le gore re na le diaparo tse di phepa go apara mme fa re lwala ba re isa ngakeng. Go botlhokwa thata gore re tlhokomelwe sentle gore re gole re itekanetse, re itumetse mme re na le maatla.
Lerato le bonolo
Lerato le bonolo
lerato le pelontle
Opela le rona mme o tla fihlela gore
Gona le dilo tse dintsi tse dintle tse re ka di dirang
Go bontsha lerato la rona
A o ka se mpalle polelo
Kgotsa re ye go kwa ntle go tshameka kgwele ya maoto
O ka nthusa go palama baesekele
Gore ke seke ka wa
Go na le dilo tse di ntsi
Tse re ka di dirang rohle
Go na le ditsela tse dintsi
Go bontsha gore re kgathala
Go na le di nako tse dintsi fa re ka bolellanang gore ke ya go rata
Fa o na le nako arogana
Ke rata go e arogana le wena
Lerato le bonolo
Lerato le pelo ntle
Opela le rona mme o tla fihlela gore
Gona le dilo tse dintsi tse dintle tse re ka di dirang
Lerato le bonolo
Mokwalo wa ga Cynthie go tswa mo kgatisong ya ditshwantso le modumo
Ke solofela gore o itumeletse go opela dipina tsotlhe le rona mme o tla gopola dilo tse le ithutileng ka mmele wa gago o botlhokwa. Gopola go gana o re NNYAA!! Fa mongwe a leka go tshwara tshwara dikarolo tsa gago tsa mmele tse di fihlegileng kgotsa fa batho ba leka go dira dilo tse di go etsang gore o ikutlwe o sa gololosega kgotsa go go utlwisa botlhoko.
Gopola molao o “Fa o sa ikutlwe sentle, o se ke wa etsa seo”, mme o gopole go bolelela mongwe fa o utlwisiwa bohloko kgotsa o tshwarwa tshwarwa kgotsa fa o kgerisiwa ka tsela efe ka pa efe, mme o tswelele pele o bua go fihlela mongwe a go utlwa. O se ke wa ineela!!! A re opeleng pina ya “Mmele wa me ke mmele wa me” la bofelo!!
Translations kindly done by : KABELO GIVEN RABAJI
With thanks to Stichting GetOn for organisng the translations


text:
Adradas
Adradas ke toropo kgolo kwa Spain, Europa. E na le baagi ba le 79.Mo toropong e go buiwa teme ya Sepotokisi le tse dingwe fela jalo.Adradas e buswa ke .Bontsi jwa banni ba toropo e ke ba neng ba tswa kwa lefatsheng la Portugal ka nako ya dintwa tsa mafatshe,gape bangwe ba bone ba ne ba tswewa ke beng ka bone go ba dira malata[1].
Seemo sa Bosa[fetola | Fetola Motswedi]
Seemo sa loapi kwa toropong ya Adradas ga se se iketlileng.Go tsididi fela thata mme se se raya gore fa motho a ya teng o tswanetse go nna a apere diaparo tse di bothito ka nako tsotlhe.Go nna go wa kopoko bogolo jang ka mariga.Serame se ka nna selekanyo sa 19 degree celcious[2].


text: 61 Moya wa Morena Molaodimogolo Jehofa o mo go nna,+Ka gonne Jehofa o ne a ntlotsa gore ke bolelele ba ba pelonolo dikgang tse di molemo.+O nthomile gore ke hape ba ba dipelo di phatlogileng,Gore ke bolelele batshwarwa gore ba tla gololwaLe gore ke bule matlho a magolegwa thata,+2 Ke itsise ka ngwaga wa fa Jehofa a tla bo a amogela bathoLe ka letsatsi la pusoloso la Modimo wa rona,+Ke gomotse botlhe ba ba hutsafetseng,+3 Ke tlhokomele ba ba hutsafaletseng Siona,Ke ba neye serwalo sa tlhogo mo boemong jwa melora,Leokwane la boitumelo mo boemong jwa khutsafalo,Seaparo sa pako mo boemong jwa moya o o hutsafetseng.Mme ba tla bidiwa ditlhare tse dikgolo tsa tshiamo,Tse di jadilweng ke Jehofa, gore di mo galaletse.*+4 Ba tla tsosolosa marope a bogologolo;Ba tla tsholetsa mafelo a a kgakgabetseng a metlha ya pele,+E bile ba tla aga sesha metse e e sentsweng,+E leng mafelo a a ntseng a kgakgabetse kokomana morago ga kokomana.+5 “Batswakwa ba tla ema ba bo ba disa matsomane a lona,E bile batswakwa+ ba tla nna balemirui ba lona le badiri ba mo masimong a lona a morara.*+6 Mme lona, lo tla bidiwa baperesiti ba ga Jehofa;+Ba tla lo bitsa badiredi ba Modimo wa rona.Lo tla ja dikhumo tsa ditšhaba,+E bile lo tla ipelafatsa ka dikhumo* tsa bone.7 Mo boemong jwa go tlhabiwa ke ditlhong batho ba me ba tla amogela masego a le mantsi,Mme mo boemong jwa go tlontlololwa ba tla goa ka boitumelo ka gonne ba tla bo ba segofaditswe.Ruri ba tla rua masego a le mantsi mo lefatsheng la bone.+Ba tla itumela ka bosakhutleng.+8 Gonne nna Jehofa, ke rata tshiamiso;+Ke tlhoile bonokwane le tshiamololo.+Ke tla ba naya dituelo tsa bone ka boikanyegi,E bile ke tla dira kgolagano e e nnelang ruri le bone.+9 Bana* ba bone ba tla itsiwe mo ditšhabeng,+Le ditlogolwana tsa bone di tla itsiwe mo merafeng.Botlhe ba ba ba bonang ba tla lemogaGore ke bana* ba Jehofa a ba segofaditseng.”+10 Ke tla itumela thata ka ntlha ya ga Jehofa.Ke tla itumela ka pelo ya me yotlhe ka ntlha ya Modimo wa me.+Gonne o nkapesitse diaparo tsa poloko;+O nthathile ka seaparo se seleele* sa tshiamo,Fela jaaka monyadi yo o rwalang tuku e e kgethegileng e e tshwanang le ya moperesiti,+Le jaaka monyadiwa yo o ikgabisang ka mekgabisa ya gagwe.11 Gonne fela jaaka lefatshe le ntsha matlhogela a lone,Le jaaka tshingwana e tlhogisa se se jadilweng mo go yone,Ka tsela e e tshwanang, Morena Molaodimogolo JehofaO tla dira gore tshiamo+ le pako di tlhoge+ fa pele ga ditšhaba tsotlhe.


text:
Go Itse One
R80.00 Inc.VAT
Go itlhophela go buisa buka e, o tlhophile jaaka kgosi. Tswina ya go buisa e tla go tshwarelela go utlwa gore bokhutlo bo go phutheletse eng. A o kile wa ipotsa gore ke ka ntlha ya eng fa bonkoko le bontatemogolo fa ba ntse ba le nosi, o ka fitlhela melomo ya bone e bebenya? Fa o eletsa go itse, buka e e tla go sedimosetsa se se mo kakanyong ya bone le tsotlhe tse ba di eletsang. Buisa o utlwe gore ba ba dirileng jalo, tshwetso ya bone kwa bokhutlong e nnile eng o tle o seke wa nna magala masuge.
In stock
Reviews
There are no reviews yet.


text:
Mokgatlho wa Dipuo tsa Seaforika wa Borwa jwa Aforika (ALASA) o tlhamilwe ka 1979 e le o o sa tlhophololeng, o o sa direng morokotso, kwa khonforeseng e e neng e tshwerwe ke Lefapha la Dipuo tsa Seaforika la Yunibesithi ya Aforikaborwa (UNISA).
KA GA
Ka ga
ALASA e na le maitlhomo magolo a le mabedi:
- go godisa tirisano magareng ga babatlisisi, baithuti le barutabana ba dipuo tsa Seaforika le dikwalo, le
- go thusa mo kgodisong ya dipatlisiso, tlhabololo ya puo le tiriso e e nonofileng ya puo e e buiwang le tlhaeletsano e e kwalwang mo baaging ba ba dirisang dipuo tse di farologaneng, sekao, mo mererong e e tsamaisanang le go rulaganya puo le pholisi, pholisi ya thuto le kgokaganyo le ditheo tse di nang le dikgatlhego tse di tshwanang.
ALASA Tlhaeletsano ya 29 Motsheganong 2020: Go sutisiwa ga khonforesense ya 2020 ya Mokgatlho wa Nakwana wa Dipuo tsa Seaforika wa Borwa jwa Aforika (ALASA) go 2021.
ALASA
GO PHIMOLWA GA KHONFORENSE YA KGAOLO YA KAPA BOTLHABA YA ALASA
Go ya ka kiletso ya dikopano tsa batho ba ba fetang 100, jaaka e itsisitswe ke Moporesidente wa Naga,le tlhaeletsano ya dintlha ka botlalo go tswa mo Yunibesithing ka ga go sutisetsa dikhonforense tsa mo setheong le tsa kwa ntle ga setheo, re maswabi gonne re tshwanelwa ke go phimola khonforense ya rona ya kgaolo.
Re rata go lebogela matsapa a lo a tsereng a go dira dipaakanyo le go romela dintlha kakanyo tsa lona.
Jenale ya Aforika Borwa ya Dipuo tsa Seaforika e phasaladiwa ka dikamano le ALASA.
Latelela llinki ya mafaratlhatlha a NISC go bona kgatiso ya sešeng


text:
Seabe sa Letshwao la Setšhaba
Letshwao la Setšhaba, e leng letshwao la naga, ke letshwao le le kwa godimo le le bonalang la naga.
Letshwao la Setšhaba gape ke karolo ya Kano e Kgolo (Great Seal), e e neng e kaiwa jaaka letshwao le le kwa godimo la naga. Thata ka botlalo e newa setlankana sengwe le sengwe se se nang le Kano e Kgolo, ka se se kaya gore e dumeletswe ke Moporesitente wa Aforika Borwa.
Letshwao la Setšhaba la Aforika Borwa le ne la tsena tirisong ka Letsatsi la Kgololosego, 27 Moranang 2000. Phetogo eno e supa maikemisetso a Mmuso a go dira gore go lemogwe diphetogo tsa setemokrasi mona Aforika Borwa le mowa o moša wa go rata naga yaabo rona.
Popego ya Letshwao la Setšhaba
Letshwao la Setšhaba ke setlhopa sa dilo tse di rulagantsweng ka dikarolo tsa sedika sa sebopego sa lee seo se aroganeng, nngwe e beilwe godimo ga e nngwe.
Popegolee e e kwa tlase e emetse dielemente tsa motheo
Elemente ya ntlha ke moono o o mo teng ga seripa sa sediko se setala. Seripa sa sediko se konosediwa ke manaka a amabedi a tlou a a lebaganeng a supile kwa godimo. Mo teng ga popegolee e e bopilweng ke manaka a ditlou go na le ditsebe tse pedi tsa korong tse di lebaganeng, mme tsona di bopa thebe ya gauta e e beilweng fa gare.
Popego ya thebe e lebega jaaka moropa, mme e na le ditshwantsho tse pedi tsa batho tse di tswang mo botaking jwa Makhoisan jwa matlapa. Ditshwantsho tse di tlhagelela di lebagane di dumedisana le go supa kopano.
Fa godimo ga thebe ke lerumo le molamu, di fapaantswe go dira selo se le sengwe. Dielemente tse di rulagantswe ka tlhoafalo go tsepama mo thebeng le go konosetsa popegolee e e kwa tlase ya motheo.
Popegolee ya tlhatlogo
Fa godimo fela ga popegolee ya motheo, ke bogare jo bo bonalang jwa Letshwao la Setšhaba, Protea. Dikalana tsa Protea di tlhagelela ka paterone ya khutlotharo go supa botsweretshi jwa Aforika.
Tlhame e beilwe fa godimo ga Protea mme lebolomo le bopa sehuba sa nonyane e. Tlhame e eme ka diphuka tsa yona di tsholeditswe ka mokgwa wa segosi e bile o tlhatloga. Diphofa tse di bonalang sentle tsa tlhogo ya tlhame di dirile korone mo tlhogong e e thata e bile e le le kelotlhoko.
Letsatsi le le tlhabang le beilwe fa gare ga diphuka tsa tlhame mme le konosetsa popegolee ya tlhatlogo.
Momagano ya dipopegolee tsa kwa godimo le kwa tlase, di golagana go bopa tiragalo e e golaganeng e e senang bokhutlo, le mowa o o edileng fa gare ga dielemente tsa motheo o tlisa botlhami jo bo tletseng botshelo, jo bontle e bile bo kgethegile. Le fa go le jalo, e sa ntse e na le tsepamo, motsamao le botlhokwa jo bo tlhokegang mo Letshwaong la Setšhaba.
Dikai tsa Letshwao la Setšhaba
Popegolee ya motheo
- Lefoko
Lefoko ke - !ke e: /xarra //ke, le kwadilwe ka loleme lwa ma-Khoisan lwa batho ba /Xam, mme le kaya gore: batho ba ba farologaneng kopanang. E lebisitswe go maiteko a batho botlhe go matlafatsa kopano ya menagano le ditiro. Ka kakaretso, e dira boipiletso go setšhaba go kopana go nna sebopo se le sengwe se se ipelang ka bong ba sone.
Kapodiso ya : !ke e: /xarra //ke:
.wav file (170KB)
- Ditsebe tsa korong
Di supa kungo, kgolo le tlhabologo ya bokgoni, phepo ya batho le dikarolo tsa temo tsa mmu.
- Meno a maleele a tlou
Ditlou di supa botlhale, boitshwaro le gosafeleng.
- Thebe
E na le tshupo tse pedi: go supa bong le tshireletso ya semowa. E supa letshwao le le kgolo la setšhaba.
- Ditshwantsho tsa batho
Di tserwe lefikeng lwa Linton, le e leng sekao se se tumileng lefatshe ka bophara sa Botaki ba Mafika fa Aforika Borwa. Lefika leno, le beilwe kwa South African Museum kwa toropong ya Kapa. Ma-Khoisan, ba e leng bona banni ba ba tala go fetisa fa nageng ya rona, ba paka ka ga botho le setso sa ma Aforika Borwa se se tshwanang. Ditshwantsho tseno di takilwe di eme ka mokgwa wa go dumedisa, go supa kopano. Seno se supa gape go simololwa ga phetogo go motho mongwe le mongwe go ikamaganya le setšhaba, mme go feta foo, go ikamaganya le botho bo bo kopanetsweng.
- Lerumo le sebepi
Matshwao a mabedi a a emetseng tshireletso le bolaodi – gape di emetse le maoto aa maatla a mmamolongwana. Lerumo le sebepi di robaditswe go supa kagiso.
Popegolee ya tlhatlogo
- Lelomo lwa Protea
Letshwao la bontle ba naga ya rona le katlego ya bokgoni ba rona jaaka setšhaba seo se dirang go fitlhela Tsosoloso ya Aforika – le supa kopano e akaretsang ya dilo tsotlhe tseo di tswang fa mmung mme di tlhokometswe go tswa kwa godimo. Mebala e e itsegeng thata ya Aforika e neetswe Protea – botala, gauta, bohibidu le bontsho.
- Mmamolongwana
E tshwantshitswe e fofa – ditlamorao tsa kgolo ya tlhago le lebelo. Nonyane e e maatla eo maoto a yona - a bontshwang ka lerumo le sebepi - a e direla thata fa e tsoma dinoga, e leng sengwe seo se supang tshireletso ya setšhaba kgatlhanong le dira tsa sona. Ke morongwa wa magodimo mme e dirisa tshwaro wa yona mo lefatsheng. Ka tsela eno, ke letshwao lwa boitseanape bo botona. Maphuka a a tsholeditsweng a supa go tsholetswa ga setšhaba sa rona, mme gape e ntse e re sireletsa.
- Letsatsi le tlhabang
Letshwao la kganya le bontle. Le supa tshepiso ya tswalo-boša, bokgoni ba dikakanyo tse di mafolofolo, kitso, katlholo e nepagetseng le maatla a thato. Ke letshwao lwa motlhodi wa bophelo, lwa kganya le botho ka kakaretso.
Sebopego se se feleletseng sa letshwao le lentšha lwa setšhaba se kopanya sedika sa sebopego sa lee se se fa tlase le se se fa godimo ka tshupo ya gosafeleng. Tsela e e kopanyang fa tlase kwa bofelong, ka mela ya meno a tlou, ka kgala (horizon) godimo ga fao letsatsi le tlhabang fa godimo, le bopa popego ya lee leo le bopang lefatshe ka bophara leo mmamolongwana a tswang mo go sona. Sentlesentle, sebopego seno se supa tsalo seša ya mowa wa setšhaba sa rona se setona sa bagale.
Tsela ya popego
Kgoro e e mabapi le Botaki, Setso, Saense le Thekenoloji e ne ya kopa dikakanyo tsa setšhaba mabapi le letshwao le lentšha la sešhaba ka ngwaga wa 1999. Go ne ga kwalwa dintlha tse di kgutswane ka dikakanyo tse di fitlhetsweng fa setšhabeng le fa Kabineteng. Government Communication and Information System (GCIS), e ne ya ikopanya le Design South Africa – mokgatlho o akaretsang o o emetseng mekgatlho ya botaki naga ka bophara – go buisana le baitseanape ba botaki ba itlhagisitseng ba ba lesome. Bataki ba le bararo ba ne ba tlhopiwa go bontsha Kabinete dikakanyo tsa bone ka ga Letshwao la naga. Setshwantsho sa Rre Iaan Bekkers, se ne sa tlhopiwa go nna Letshwao le lentšha lwa naga. Ene ke molaodi wa FCB Group mme o takile matshwao a mantsinyana a boikitsisi a mekgatlho ya mmuso le ya poraefete.
Letshwao le lentšha le tsweletsapele motheo wa Batho Pele
Batho Pele ke puo ya Sesotho e e kayang "go beiwa ga batho kwa setlhogong" fa go tlameleng ka ditirelo, mme yona e tlama badiredi puso go direla batho botlhe ba Aforika Borwa. Metheo le dintlha tsa botlhokwa tsa Batho Pele, di tshegetsa Letshwao lwa Setšhaba. Ka letsatsi la 1 Diphalane 1997, ditirelo tsa mmuso di ne tsa dira letsholo lwa Batho Pele maikaelelo e le go tlhabolola tlamelo ya ditirelo fa setšhabeng.
Batho Pele ke maikemisetso go fitlhela metheo le dintlha tse di botlhokwa:
- Ditherisano tse di kgafetsa ka ga boleng ba ditirelo tse di tlamelwang
- Go bea maemo a amogelesegileng a ditirelo ka go bua ka boleng ba ditirelo tse di tshwanetseng go tlamelwa
- Go oketsa kgonagalo ya go fihlela ditirelo segolo setonna go bao ba neng ba sa di fitlhele ka tshwanelo mo nakong ya maloba
- Go netefatsa maemo a a kwa godimo a tlôtlo ka go latela maemo a amogeselegieng a beilweng ka ga tshwaro ya badirisi ba ditirelo
- Go tlamela ka tshedimosetso e e oketsegileng e e tlhabolotsweng ka ga ditirelo gore badirisi ba nne le tshedimosetso e e mabapi e e tshwanetseng
- Go oketsa go se fitlhe sepe le go dira phatlhalatsa ka ga tsela eo ditirelo di tlamelwang ka yona
- Go siamisa fa re sa atlegang le diphoso gore mathata a rarololwe kana a siamisiwe ka tsela e e siameng
- Go tlamela ka boleng jo bo golo mo mading gore badirisi ba ditirelo ba bone gore madi a bone a lekgetho a dirisiwa ka tsela e e tlhoko e e tshwanetseng.
- Batho Pele e ka ga go tlosa ditsamaiso tsa ka fa teng tse di senyang e bile di le tlhwatlhwagodimo tse di neng di sa direlwa go baya ditlhoko tsa batho kwa pele. E ka ga go netefatsa gape gore thulaganyo ya matlole a bodiredipuso e nyalana le ditlhoko tse di kwa godimo tsa setšhaba.
Ditokafatso tse dintsi tse baagi ba ratang go di bona, ga di rekwe, jaaka: monyebo, go tshola badirisi ka tlotlo, go ikanyega fa o rebola tshedimosetso le go kopa tshwarelo fa dilo di sa tsamae sentle. Se ga se ntlha ya ditlabelo tse dingwe – ke ka ga go dirisa maemo a a farologaneng a maitsholo.
Tokafatso ya thebolo ya ditirelo e ka ga go nyalanya sengwe le sengwe se re se dirang le meono ya “tirelo go badirisi”. Go tsenngwa tirisong ga Batho Pele ga se tiro ya gangwe fela. Ke tiragalo e e tswelelelang go tshela, e e tla tswelelang dingwaga di le dintsi, e ntse e tokafala ka gale.
Re tshwanetse go dira mmogo, re le Mmuso le setšhaba, go dira gore metheo ya Batho Pele e nne boammaruri mo setšhabeng seo se direlang botshelo jo bo botoka. (Puo ka Moporesitente Thabo Mbeki kwa go tsenngweng tirisong ga Letshwao la Setšhaba kwa Kwaggafontein, Bloemfontein, ka 27 Moranang 2000).
Compiled by: Government Communication and Information System (GCIS), April 2000


text:
Primary tabs
Statement on the Cabinet meeting of 31 August 2016Pegelo ya Kopano ya Kabinete ya la bo 31 Phatwe 2016
1. Go Tsenngwa Tirisong ga Mananaane a Botlhokwa a Puso
1.1. Moporesitente Jacob Zuma o ne a eteletse pele setlhopha sa Aforika Borwa go tsenela Kopano ya Ditlhogo tsa Dinaga e e Tlwaelegileng ya Dinaga tsa Mokgatlho wa Tlhabololo ya Borwa jwa Aforika (SADC) ya bo 36 e e neng e tshwerwe go tloga ka la bo 30 go fitlha ka la bo 31 Phatwe 2016 ka fa tlase ga setlhogo sa: “Tiriso ya Metswedithuso go Beeletsa mo Mafaratlhatlheng a Maatla a a Tswelelang go nna le Madirelo a a Akaretsang a SADC le go Atlegisa Kgaolo”.
Kopano e, e ne e lebile tlhokego ya go tokafatsa tlhabololo ya madirelo le mafaratlhatlha go rotloetsa momagano le go kgontsha kgwebisano mo teng ga kgaolo go samagana le lenaane la SADC la tlhabololo e e tswelelang.
Tebang le maemo a sepolotiki le tshireletso mo kgaolong, go ne go lebilwe diphetogo tsa molaotheo, baagi le tshireletso kwa Pusong ya Lesotho, poelano ya bosetšhaba, go tsenngwa tirisong ga Matlhagolatsela a SADC kwa Madagascar le puisano ya bosetšhaba go lebilwe dithulaganyo tsa ditlhopho tsa bosetšhaba kwa Rephaboliking ya Temokerasi ya Congo.
Kabinete e tlatsa Moporesitente Jacob Zuma mo go lebogeng Dinaga tse e leng Ditokololo tsa SADC ka tshepo e di nang nayo mo go Aforika Borwa ka go e tlhopha go nna Monnasetilo yo o latelang wa SADC ka Phatwe 2017.
1.2. Kabinete e amogetse peeletso ya Koporasi ya Dirori ya Boditšhaba ya Beijing ya R11 bilione ya hisetori (BAIC) go tlhoma polante ya tlhagiso ya dirori kwa Kgaolong ya Tlhabololo ya Madirelo ya Coega.
Tumalano eno ke peeletso e kgolo go gaisa ya dirori mo Aforika fa e sale mo dingwageng di le 40 tse di fetileng mme e gatelela ntlha ya gore naga e ke lefelo le le gaisang la dipeeletso go batlhagisi ba dirori go ralala lefatshe.
Se se dirilwe ke tikologo ya dipholisi tse di tshegetsang, segolo Lenaneo la Tlhagiso le Tlhabololo ya Dirori le le ngokileng batlhagisi ba dirori go ralala lefatshe.
Peeletso ya BAIC ke ditlamorago tsa Foramo ya Tirisanommogo ya China-Aforika (FOCAC) e e neng e tshwaretswe kwa Johannesburg ka Sedimonthole 2015, kwa Moporesitente Jacob Zuma le Tonakgolo ya China, Xi Jinping ba saenileng ditumalano tsa semphato di ka nna 26 tsa boleng jo bo balelwang go R100 bilione.
Porojeke e, e tlhoma Kapa Botlhaba jaaka tikwatikwe ya dirori mme e na le bokgoni jwa go oketetsa tlamelo ya setheo se, go tlholwa ga ditiro le tlhabololo ya ikonomi. Go solofelwa fa go tla tlholwa ditiro di le 2 500 ka tlhamalalo le tse dingwe di feta 10 600 e seng ka tlhamalalo.
Go sa le gale monongwaga, Toyota e itsisitse gore e tla aga dimmotlele tse dišwa tsa Toyota Hilux le Fortuner e le karolo ya peeletso ya R6.1 bilione fa BMW yona e tla aga lebenkele la dijanaga tsa mabono la R6 bilione.
Dipeeletso tse di thusa go rotloetsa maikaelelo a rona a bosetšhaba a go tsosolosa kgolo ya ikonomi, go boloka ditiro tse di leng teng le go tlhola tse dingwe mo ikonoming e.
1.3. Kabinete e amogela go thankgololwa ga Setheo sa Matlole sa ntlha sa Koporasi sa Basadi ba Metsemagae ba Botsweretshi le Botaki ke Tona ya Lefapha la Tlhabololo ya Metseselegae le Ntšhwafatso ya Naga, Gugile Nkwinti. Koporasi ya Setheo sa Matlole sa Botsweretshi le Botaki ba Metsemagae le Setheo sa Mzansi, e e kwadisitsweng go sa le gale monongwanga, e tla dira jaaka serala sa polokelo sa bataki ba metsemagaeng ba e leng ditokololo tsa dikoporasi tse di tlhomilweng kwa Kwazulu-Natal, Kapa Botlhaba, Limpopo le Mpumalanga.
Setheo se, se letla basadi go fitlhelela Tsamaiso ya Bosetšhaba ya Dituelo, ditirego tsa metšhini, dipegelo tse di nepagetseng le go kgontsha ditokololo go ka dira diphetisetso kwa marekelong, di-ATM le ditheo tse dingwe tsa matlole tsa dikoporasi go ralala Aforika Borwa. Dingwe tsa dipoelo tsa botlhokwa tsa tshegetso e e rebolwang di akaretsa go bonwa ga ditifikheiti tsa kwadiso tse di maleba, diakhaonto tsa dibanka, ditifikheiti tsa kgololo ya lekgetho le dikamano le mebaraka e mešwa ya selegae le ya boditšhaba. Maiteko a ke karolo ya maikaelelo a a momaganeng a go matlafatsa basadi kwa metsemagaeng ka dinonofo le kitso go tlhola dikgwebo tse di atlegang.
1.4. Go thankgololwa ga pholisi ya 50/50 ke Tona ya Lefapha la Tlhabololo ya Metseselegae le Ntšhwafatso ya Naga, go bakile gore go nne le polase ya ntlha e e dirisiwang mo kgatong ya teko ya Letlhomeso la Pholisi e e ka ga Matlafatso ya Ditshwanelo tse di Rileng tsa Batho ba ba Dirang mo Lefatsheng, kwa KwaZulu-Natal.
Polase ya Westcliffe ya diheketara di le 514 e na le diheketara di le 270 tsa ntšhwe, diheketara di le 140 tsa dikota le diheketara di le 10 tsa dikhabetšhe tse di nosediwang. Tumalano e e tla dira gore badiri le beng ba dipolase e nne bengmmogo ba dikgwebo tsa dipolase kwa mmasepaleng wa selegae wa uMshwathi gaufi le Greytown.
Gareng ga tse dingwe, pholisi e, e ikaelela go netefaletsa badiri ba dipolase bonno fa ka fa letlhakoreng le lengwe e batla go fetola ditsela tsa go nna beng ba lefatshe mo nageng le go matlafatsa badiri go nna le dišere mo dikgwebong tsa dipolase. Letlhomeso la pholisi ya 50/50 le ikaelela gape go tokafatsa tlhabololo ya ikonomi mo lekaleng la temothuo.
1.5. Kopano e e ka ga Tlhabololo ya Bobegakgang jwa Kgatiso ya 2016 e e neng e tshwerwe ke Lefapha la Tlhaeletsano go rerisana ka ga tlhabololo le bomefutafuta mo bobegakgannyeng jwa naga e tlametse ka serala go bannaleseabe ba ba farologaneng ba ba dirang mo tikologong ya bobegakgang go buisana ka ga tlhabololo ya bobegakgang mo nageng, maikarabelo le dintlhakgolo tsa mefutafuta.
Kopano e, e e neng e lebile tsamaiso yotlhe mo tikologong ya bobegakgang ba kgatiso, phasalatso, ditlhotlhomiso le papatso, e tla tlhotlheletsa sekwalwa sa dikgopolo se se amanang le tlhabololo le poposešwa ya bobegakgang jwa maloba le jo bošwa mo Aforika Borwa.
1.6. Aforika Borwa e keteka Kgwedi ya Bojanala ka Lwetse ka fa tlase ga setlhogo sa: “Bojanala go Botlhe” go bapaletsa maAforika Borwa otlhe khumo e e leng teng ya bojanala mo nageng.
Kabinete e rotloetsa mongwe le mongwe go dira mmogo go netefatsa gore maparego a a thibelang phitlhelelo a tlosiwe mme maAforika Borwa otlhe a nne le tšhono, le go tlhola kgatlhego ya go itemogela naga e ntle e ya rona.
1.7. Re ikuela go maAforika Borwa otlhe go keteka ditso tse di farologaneng tsa setšhaba sa rona jaaka naga e keteka Kgwedi ya Ngwaoboswa ka Lwetse ka fa tlase ga setlhogo sa: “Matlotlo le Bagaka ba Batho: Ngwaoboswa ya rona e e Tshelang.
MaAforika Borwa a rotloediwa go ipela ka ngwaoboswa ya rona e e tshelang le go nna le seabe mo go e amogeleng, go e rotloetseng le mo go e somareleng. Go botlhokwa gore jaaka naga re itumelele Matlotlo a rona a Batho ba ba Tshelang mo makaleng otlhe a baagi ba rona.
Monongwaga ke segopotso sa dingwaga di le 20 tsa go keteka Letsatsi la Ngwaoboswa jaaka le goeleditswe ka 1996 mme re tshwanetse go dirisa letsatsi le go itumelela ngwaoboswa ya rona e re e abelanang le go agelela mo tswelopeleng ya rona ya go bopa Aforika Borwa e e seoposengwe fa e sa le ka 1994.
1.8. Kabinete e ne ya begelwa ka Kgwedi ya Bodiredipuso ya 2016 mo kgweding ya Lwetse ka fa tlase ga setlhogo sa: “Ditirelo go Botlhe tse di Tlisang Kgolo go Botlhe di Botlhokwa: Go Tsholetsa Batho Pele kwa maemong a a latelang le go Isa Bodiredipuso kwa Pele”.
Kgwedi ya Bodiredipuso ya monongwaga e diragala gape mo gare ga tsamaiso ya botlhano ya puso le kgwedi morago ga ditlhopho tsa dipusoselegae. Lenaneo le la kgwedi yotlhe ke karolo e e botlhokwa ya Togamaano ya Tsosoloso ya Batho Pele le maikaelelo a lona e leng go bopa maitsholo a mantle, ikemisetso, boipelo le manontlhotlho mo badiripusong fa ba tlamela ka dithoto le ditirelo.
Badiredipuso go ralala puso ba tla dirisa kgwedi e go buisana le go golagana le baagi le bannaleseabe ba bangwe ka ga tlhokego ya thebolo e e manontlhotlho ya ditirelo. Se ke karolo ya go matlafatsa go tsenngwa tirisong ga Leano la Tlhabololo la Bosetšhaba (NDP) ka go nna le seabe mo go bopeng puso e e bokgoni e e tsayang karolo mo tlhabololong le mo phetolothefosanong.
1.9. Beke ya Ngwaga ya Tikwatikwe ya Ditirelo ya Thusong go tloga ka la bo 19 go fitlha ka la bo 23 Lwetse 2016 e tla tshwarwa ka fa tlase ga setlhogo sa: “Ditikwatikwe tsa Ditirelo tsa Thusong – Go Isa Bodirepuso kwa Pele: Re Mmogo, Re a Kgathala, Re a Direla”. Beke e e baya kwa setlhoeng tshedimosetso ya puso, ditirelo le ditšhono tse di leng teng kwa Ditikwatikweng tsa Ditirelo tsa Thusong go ralala naga. Go rulagantswe ditiragalo go keteka beke e le go bontsha diphitlhelelo tsa ditikwatikwe tse fa e sale di tlhongwa ka 1999.
1.10. Puso e thankgolotse togamaano ya letshwaokgwebo le tlhaeletsano ya NDP. Tebego ya NDP e tla momaganya le go supa maiteko a tlhaeletsano a puso ka ga tswelopele mo go tsenyeng tirisong NDP ka letshwaokgwebo le le kgethegileng e bile le bonala sentle.
2. Ditshwetso tse di Botlhokwa tsa Kabinete
2.1. Kabinete e amogetse tsela ya Aforika Borwa ya go nna le seabe mo G20 monongwaga e ka fa tlase ga Moporesitente wa China, e dirang ka fa tlase ga setlhogo sa go direla “Ikonomi ya Lefatshe ya Itlhamelo, Matlafatso, Momagano e bile e Akaretsa.”.
Maitlhomomagolo a G20 ke go oketsa tirisanommogo ya maphatamantsi ya tsosoloso ya ikonomi ya lefatshe, go tlisa tsepamo mo tsamaisong ya matlole a lefatshe, go rotloetsa kgolo e e tswelelang ya pakatelele le go matlafatsa tsamaiso ya ikonomi ya lefatshe.
Moporesitente Jacob Zuma o tla tsenela Kopano ya G20 kwa Hangzhou, China ka la bo 4 go fitlha ka la bo 5 Lwetse 2016. Seabe sa Aforika Borwa mo G20 ke go tlamela ka ponelopele ya togamaano mo go tlhomeng serala sa pholisi ya ikonomi le ya boditšhaba e e tla bakang le go rerisanela dipoelo tse di gaisang go Aforika Borwa, Aforika le lefatshe le le tlhabologang. Kopano ya G20 e tla bo e le lantlha e tsenelwa ke palo e e kwa godimo jalo ya dinaga tse di tlhabologang.
2.2. Thebolo ya Dipalopalo tsa Bosetšhaba tsa Ngwaga tsa Bosenyi tsa 2015/16, tse di dirilweng go ya ka tshedimosetso ya bosenyi jo bo begilweng kwa maemong a diteišene tsa sepodisi le yona e amogetswe mme e tla phasaladiwa ka la bo 2 Lwetse 2016.
Thebolo e ya dipalopalo e na le seabe mo poelong ya togamaano ya ‘Batho botlhe mo Aforika Borwa ba babalesegile e bile ba ikutlwa jalo’. Dipalopalo tsa bosenyi ke tshupane ya botlhokwa ya ntwa ya puso kgatlhanong le bosenyi ka semphato le baagi, badiri le kgwebo. Dipalopalo di tshwanetse go lejwa mo bokaelong jwa kgolo ya baagi le maemo a ikonomi.
2.3. Kabinete e amogetse pegelo e e ka ga Dipoelo tsa Kopano ya Bosomepedi ya Khonferense ya Maphata a a leng Karolo ya Tumelano ya Ditšhabakopano ya go Thibela Kakafatso ya Mafatshe (UNCCD COP12) e e neng e tshwaretswe kwa Ankara, Turkey go tloga ka la bo 12 go fitlha ka la bo 23 Diphalane 2015.
Aforika Borwa e ne ya supiwa jaaka mongwe wa baboelwa ba lenaneo la tshegetso la go tlhoma maikaelelo la UNCCD, le le tla thusang dinaga go itlhomela maikaelelo a bosetšhaba a a nyalanang le maemo a yona a bosetšhaba le dintlhakgolo tsa tlhabololo.
Aforika Borwa e amogela boakaretsi jwa Tumelano e le tlhokego ya go direla dinaga tsotlhe tse di amiwang ke kakafatso, tshenyo ya lefatshe, komelelo e leng se se tla netefatsang gore merero e e jaana go samaganwa nayo fa e tlhagelela kwa maemong a bosetšhaba le a lefatshe. Se se tla netefatsa go akarediwa le go tokafatsa tirisanommogo ya Dinaga tsa Bokone-Borwa.
2.4. Kabinete e amogetse go nna baamogelabaeng mmogo ga Khonferense ya Lefatshe ya go Anyisa ya bo 2 ke Lefapha la Boitekanelo le Mokgatlo wa Boditšhaba wa Kgato ya Dijo ya Masea, go simolola ka la bo 11 go fitlha ka la bo 14 Sedimonthole 2016, ka fa tlase ga setlhogo “Tlaa re beeletse mo go tlholeng tikologo e e nonofetseng mo bommeng le mo maseeng.”
Se se supa boineelo jwa Aforika Borwa mo go matlafatseng tshireletso, thotloetso le tshegetso ya go anyisa le go tsweletsa lenaneo la phepo ya masea le bana ba bannye.
Se se nna le seabe mo go fitlheleleng e nngwe ya maitlhomo a le robongwe a pakatelele a a tlhomilweng mo teng ga NDP; go fokotsa dintsho tsa baimana, masea le bana.
Maikaelelo a Tlhabololo e e Tswelelang le ona a gatelela ntlha ya go tokafatsa phepo. Leano le le Tletseng la Tsenyotirisong ya Phepo ya Baimana, Masea le Bana ba Bannye, le na le maikaelelo a marataro a lefatshe a phepo go oketsa seelo sa go anyisa fela mo dikgweding tsa ntlha di le thataro go fitlha go 50% ka 2025.
Go anyisa ke nngwe ya dipeeletso tse di boleng mo boitekanelong jwa lesea. Go anyisa go go sa lekanang go baka dintsho di ka nna 800 000 ka ngwaga (13% ya dintsho tsotlhe) mo baneng ba dingwaga tse di kwa tlase ga tlhano mo dinageng tse di tlhabologang le maemo a a kwa godimo a phepelotlase, e leng kgwetlho e kgolo ya boitekanelo jwa botlhe mo Aforika.
2.5. Kabinete e amogetse gore Lefapha la Boitekanelo e nne baamogelabaeng ba Khonferense ya Boditšhaba ya Bothati jwa Taolo ya Diritibatsi ya bo 17, go tloga ka la bo 27 Ngwanaitsele go fitlha ka la bo 2 Sedimonthole 2016, ka tirisano le Mokgatlo wa Boitekanelo wa Lefatshe (WHO). Se se supa boineelo jwa puso jwa go samagana le dikgwetlho tsa boitekanelo tsa lefatshe tsa go nyalanya melawana le go tokafatsa pabalesego, nonofo le boleng jwa melemo le didiriswa tsa boitekanelo.
Foramo ya ditherisano ya mathati a taolo ya melemo ya dinaga di le 194 tse e leng ditokololo tsa WHO e ikaelela go samagana le taolo ya melemo le didiriswa tsa boitekanelo le go nyalanya melawana ya taolo.
Go amogela baeng go tla matlafatsa bothati jwa bosetšhaba jwa taolo ya melemo, Lekgotla la Taolo ya Melemo, le ditsamaiso tsa ditlhagiswa ya melemo. Dipuisano di tla nna gape le seabe mo go tlhotlheletseng nyalano le go tsholetsa maemo a taolo mo SADC.
E neela gape le serodumo go Aforika Borwa jaaka monnaleseabe wa lefatshe mo taolong le tlhokomelong ya melemo le ditlhagiswa tse di amanang nayo. Naga e tla nna le tšhono ya go nna le seabe mo go tlhongweng ga dipholisi tsa boditšhaba tsa diritibatsi tse e tla nnang tse di laolelwang dinaga tse e leng ditokololo tsa WHO.
2.6. Kabinete e ne gape ya itsisiwe ka ga tswelopele e e dirilweng mo go tsenyeng tirisong Molao wa Bolaodi jwa Tsamaiso ya Puso, wa bo 11 wa 2014. Molao o o tlhoma tsamaiso e e tshwanang ya tsamaiso ya puso kwa maphateng otlhe ka boraro a puso go rotloetsa le go gatelela meono le melawana e e laolang tsamaiso ya puso jaaka e tlhagelela mo teng ga karolo ya bo 195 (1) ya Molaotheo.
Molao o tlamela ka ga go tlhongwa ga ditheo di le pedi e leng: (i) Kantoro ya Maemo le Ikobelomaemo (ii) Yuniti ya Thuso ya Setegeniki. Go amogetswe mokgwa o o maphataphata wa go tsenya tirisong le go tlhoma ditheo tse.
Lefapha la Bodiredipuso le Botsamaisi (DPSA) le rulagantse lenaneo la ntlha la melawana e e neng e tsentswe mo kuranteng ya puso go ngoka ditshwaelo tsa baagi ka la bo 15 Phatwe 2016. Tirisano e tswelela pele le Biro ya Peom ya Maemo ya Aforika Borwa (SABS) le mekgatlo e mengwe e e tlhomang maemo go tlhoma melao e e tla bakang tiriso le go tlhongwa ga Kantoro ya Maemo le Ikobelomaemo.
DPSA e tsweletse ka tsamaiso ya go tlhotlhomisa le go tlhoma letlhomeso la meono le maemo, go akaretsa go tlhongwa ga setshwantsho sa bobusi se se tla letlang go tlhongwa ga maemo a a maleba.
2.7. Kabinete e ne ya begelwa ka pegelo e e ka ga dipalopalo tsa batshabi ba maemo a sepolotiki mo pakeng ya Ferikgong go fitlha ka Sedimonthole 2015. Kabinete e tshegeditse go tlhongwa ga setlhopha sa tiro go buisana ka ga tsamaiso ya go laola batshabi ba ba sa dumelelwang mo nageng gotlhelele.
Pegelo e na le seabe mo taolong e e nonofileng ya khudugelo go tokafatsa taolo ya batshabi le batshabi ba maemo a sepolotiki.
Go ya ka tshedimosetso e e tserweng mo Tsamaisong ya Bosetšhaba ya Tshedimosetso ya Khudugelo, go kwadisitswe batshabi ba maemo a sepolotiki ba bašwa ba le 62 159, fa go bapisiwa le ba le 71 914 ba ba kwadisitsweng ka 2014 le ba le 70 010 ka 2013. Dikgetse tse di kwadisitsweng tsa botshabi ba maemo a sepolotiki di le 60 640 di ne tsa sekasekwa le go konosediwa kwa maemong a Tshwetso ya Maemo a Botshabi magareng ga Ferikgong le Sedimonthole 2015. Mo dikgetseng tse di sweditsweng tse: dikgetse di le 2 499 tsa batshabi ba maemo a sepolotiki di amogetswe, di le 4 093 di gannwe ka ntlha ya fa di se na motheo mme di le 44 048 di gannwe ka ntlha ya fa di tlhagelela di sena motheo, e le tiriso e e botlhaswa e bile e le tsa tsietso.
2.8. Kabinete e ne ya itsisiwe ka tswelopele e e dirilweng tebang le Molaotlhomo wa Bothati jwa Taolo ya Melelwane (BMA), 2016 o o dumeletsweng go ka fetisediwa kwa Palamenteng ka la bo 23 Lwetse 2015. Molaotlhomo o o ne wa romelwa lantlha kwa Palamenteng ka la bo 8 Diphalane 2015. Ditlamorago tsa ikonomi le loago, tsa go tlhongwa go go solofelwang ga Bothati jwa Taolo ya Melelwane, di tlhoka gore o romelwe gape go NEDLAC, mme se se dirilwe ka la bo 13 Diphalane 2015.
Go nnile le tsamaiso e e tseneletseng ya ditherisano le NEDLAC ka ga Molaotlhomo o magareng ga Ngwanatsele 2015 le Motsheganong 2016. Ka la bo 12 Motsheganong 2016, pegelo ya makgaolakgang ya NEDLAC ka ga Molaotlhomo wa BMA wa 2016, e ne ya tlhagisiwa kwa Palamenteng ka la bo 25 Motsheganong 2015, mme dipuisano tsa ntlha ka ga Molaotlhomo o, di nnile ka la bo 6 Phatwe 2016 kwa Palamenteng.
Kabinete e amogetse gore Lefapha la Merero ya Selegae (DHA) le Tirelo ya Lekgetho ya Aforika Borwa (SARS) di itlhaganedise go konosediwa ga Memorantamo wa Tirisanommogo o o amanang le go thapiwa nakwana ga badiredi ba SARS kwa DHA go tshegetsa maiteko a ga jaana a taolo ya melelwane le momaganyo mo tikologong ya melelwane.
3. Melaotlhomo
3.1. Kabinete e amogetse go tlhagisiwa ga Molaotlhomo o o Tlhabolotsweng wa Mekgatlo ya Dithoto tse di Tlhakanetsweng, 2016 kwa Palamenteng. Molaotlhomo o, o tlhabolola Molao wa Mekgatlo ya Dithoto tse di Tlhakanetsweng, 1996 (Molao wa bo 28 wa 1996), ka go nyalanya le morero wa naga le tlhabololo ya mafatshe e e anameng.
O rotloetsa bobusi jwa temokerasi le tiriso ya lefatshe le le tlhakanetsweng ke mekgatlo ya dithoto tse di tlhakanetsweng mo boemong jwa baagi. O matlafatsa taolo ya ditheo tsa bobusi le go tsweletsa tshegetso ya puso mo go tsona. Molaotlhomo o o batla go tlhoma Kantoro ya Mekgatlo ya Dithoto tse di Tlhakanetsweng e e eteletsweng pele ke Mokwadisi wa Mekgatlo ya Dithoto tse di Tlhakanetsweng.
Go tla nna botoka mo baaging gore ba fitlhelele, ba tshole le go laola dithoto ka maanothuso a a tlhomilweng semolao a baagi le taolo ya thebolelo le tsamaiso ya ditheo tse di tshegediwang ke puso.
3.2. Go tlhagisiwa ga Molaotlhomo o o Tlhabolotsweng wa Merero ya Boatlhodi, 2016 kwa Palamenteng o o batlang go tlhabolola melao e le mmalwa e e amang tsamaiso ya bosiamisi go samagana le dintlha tse di diregang le tsa setegeniki go netefatsa tsamaiso e e edileng ya bosiamisi le ona o amogetswe.
Ditlhabololo ke tsa mofuta o e leng gore ga go kgonege go ka rotloetsa Melao e e Tlhabolotsweng e e farologaneng go diragatsa ditlhabololo tsa molao o o maleba. Ditlhabololo tse di farologane mme di ka golaganngwa le maitlhomomagolo a a latelang a NDP, e leng go netefatsa gore batho botlhe ba babalesegile e bile ba ikutlwa jalo mo tsamaisong ya bosiamisi e e ikemetseng e bile e sa gobelele; momagano ya loago: go fitlhelela maemo a puso e e tlhabologang e le bokgoni e bile e na le maitsholo a a siameng e e tsholang baagi ka tlotlo; le go akarediwa mo ikonoming.
4. Ditiragalo tse di tlang
4.1. Moporesitente Jacob Zuma o tla etelela pele setlhopha sa Aforika Borwa go tsenela Kopanokakaretso ya Ditšhabakopano ya bo 71 (UNGA 71) magareng ga la bo 13 le la bo 26 Lwetse kwa New York ka fa tlase ga setlhogo: “Maitlhomo a Tlhabololo e e Tswelelang: thotloetso ya botlhe ya go fetola lefatshe la rona."
Se ke tšhono ya dinaga tse e leng ditokololo go leba nonofo ya Ditšhabakopano, segolo jaaka mokgatlo o o ne o keteka dingwaga di le 70 go sa le gale. Dipuisano di solofelwa go nna ka ga poposešwa ya UN, go akaretsa le tsosoloso ya UNGA; tokafatso ya tiro ya Lekgotla la Ikonomi le Loago (ECOSOC); le poposešwa ya Lekgotla la Tshireletso la UN (UNSC) go atolosa botokololo jwa yona mo makaleng ka bobedi a leruri le a e seng la leruri.
Le e tla nna gape lekgetlo la bofelo Ban Ki-moon a ema ka lefoko Kopanokakaretso ya UN jaaka Mokwaledikakaretso wa yona.
4.2. Tirelo ya Sepodisi sa Aforika Borwa (SAPS) e tla nna baamogelabaeng ba Letsatsi la Bosetšhaba la Segopotso ka la bo 4 Lwetse 2016, go gopola ditokololo tsotlhe tsa SAPS tse di latlhegetsweng ke matshelo magareng ga la bo 1 Moranang 2015 go fitlha ka la bo 31 Mopitlwe 2016, ba le mo tirong ka maiteko a go netefatsa Aforika Borwa yo o sireletsegileng e bile a babalesegile.
5. Maemo a Kabinete mo Mererong e e Botlhokwa ya Tikologo
5.1. Kabinete e supile fa e tlhobaediwa ke ditlhaselano tsa mo phatlalatseng magareng ga maphata a a farologaneng mo morerong o o amanang le dipatlisiso tsa di-Hawk mo mererong e e amang SARS. Kabinete e ikuetse go botlhe ba ba amegang, go akaretsa ditokololo tsa Kabinete tse di dirang mo maemong a a farologaneng go tlhopha mafoko le go emisa go bua phatlalatsa ka ga motho ofe fela yo o amegang mo ntlheng e. Kabinete e ikuela go maphata otlhe go itshola ka seriti le tlotlo le go tlhompha maphata otlhe a a maleba go na le go dirisa dirala tsa go utlwiwa ke botlhe.
5.2. Kabinete mmogo le Moporesitente Zuma e tlhagisa tshepo ya yona mo go Tona ya Matlotlo yo mmogo le ditokololo tse dingwe tsa Khuduthamaga, kgwebo, badiri le mekgatlo ya baagi, a ntseng a dira tiro e e duleng diatla mo go ageng tshepo mo ikonoming ya rona gareng ga babeeletsi ba selegae le ba boditšhaba. Kabinete e ikuela gape go maphata otlhe go tlotla le go dirisana le ditheo tsa puso tse di diragatsang molao.
5.3. Khuduthamaga e tswelela go dira tsotlhe tse e ka di kgonang go sireletsa ikonomi, le tiro e e botlhokwa e ditheo tsa puso di tshwanetseng go e dira. Ditheo tsotlhe tsa puso di na le maikarabelo a go diragatsa morero wa tsona ka tsela e e ka se koafatseng tiro ya puso kgotsa go ama ikonomi ka tsela e e maswe.
5.4. Moporesitente Jacob Zuma o tsenetse Khonferense ya Boditšhaba ya Tokyo ya Borataro ka ga Tlhabololo ya Aforika e e neng e tshwaretswe kwa Nairobi, Kenya go tloga ka la bo 27 go fitlha ka la bo 28 Phatwe 2016. E ne e le lantlha TICAD e tshwarelwa mo Aforika fa e sale ka 1993.
TICAD-VI e neetse Ditlhogo tsa Dinaga le Dipuso go tswa mo Aforika tšhono ya botlhokwa ya go disa tswelelo le go tsenngwa tirisong ga ditumalano tse di fetileng tsa TICAD tse maikaelelo a tsona e leng go itlhaganedisa kgolo le tlhabololo ya Aforika.
TICAD-VI e diragetse gape mo ngwageng wa ntlha wa go tsenya tirisong mananeo a tlhabololo ya lefatshe le kgaolo, e leng Lenaneo la 2030 la Tlhabololo e e Tswelelang le Lenaneo la 2063 la Leano la Tsenyotirisong ya Dingwaga tsa Ntlha di le Lesome. Ka e nyalana sentle le mananeotlhabololo a, TICAD-VI e buisane ka dintlha tseo Aforika e ntse e samagane natso fa e sale ka TICAD-V e e fetileng kwa Yokohama, Japan ka 2013. Tsona di akaretsa madirelo, boitekanelo le tsepamo ya loago.
Kabinete e amogela maikano a ga Tonakgolo Shinzo Abe a gore Japan e tla dirisa bokana ka $30 bilione mo matloleng a Makala a poraefete le a botlhe go beeletsa mo Aforika mo dingwageng di le tharo tse di latelang go tshegetsa kago ya mafaratlhatlha mo Aforika.
Kopano e nnile le ditherisano tse di tseneletseng ka ga peeletso ya lekala la poraefete, go dira ikonomi ya madirelo mo Aforika, go tlhola ditheo tse di tswelelang tsa ikonomi, boitekanelo le thibelo kgatlhanong le maroborobo a a jaaka Ebola le Zika, ntwa kgatlhanong le dirukhutlhi, go ruta le go matlafatsa bašwa ba ba tlhokang go thibela gore ba se ngokiwe ke ditlhopha tsa dingangele le dirukhutlhi.
Ditlhogo tsa dinaga le dipuso di gateletse boineelo jwa tsona mo go tsweleleng go matlafatsa tsamaiso ya TICAD ka dikaedi tsa foramo e e bulegileng e bile e akaretsa, go rerisana le bannaleseabe ba bantsi, go inyalanya le merero ya pele ya Aforika, tlhabololo e e lebisitsweng mo bathong, tsenyotirisong e e nonofileng le mekgwa e e momaganeng ya kelotlhoko.
5.5. Ditiragalo tsa bosemorafe kgatlhanong le Sekolo se Segolo sa Basetsana sa Pretoria ke tlhobaboroko. Kabinete e akgola bopelokgale jwa baithuti ka go senola ditiragalo tse tsa bosemorafe le kgethololo kwa sekolong se. Ba tota e le balwelaphetogo ya loago ba ba tlhokegang mo go faposeng naga ya rona mo lemoragong la yona le le tlhaolang gore e fitlhelele maitlhomo a Aforika Borwa yo o seoposengwe.
Re ikuela go maAforika Borwa otlhe go tlotlana le go nna seoposengwe kgatlhanong le tlhaolele ya bosemorafe mo setšhabeng sa rona. Leeto la rona la temokerasi le ageletswe mo go itshokelaneng le mo go tlotlaneng.
5.6. Re nna karolo ya dimilione tsa maAforika Borwa tse di akgolang Setlhopha sa Aforika Borwa ka tiragatso ya sona e e manontlhotlho kwa Metshamekong ya Diolimpiki ya Rio 2016. Setlhopha se se tlotlomaditse naga ka go fenya dimetale di le lesome mo metshamekong e e farologaneng, go akaretsa dimetale di le pedi tsa gauta. Tiragatso e e manontlhotlho ya ga Wayde Van Niekerk fa a ne a fenya gauta mo lebelong la 400m le go roba rekoto ya lefatshe, le motabogo o o lebelo ka mmamoratwa wa rona Caster Semenya mo lebelong la 800m e tla nna e le mo dikakanyong tsa rona rotlhe.
5.7. Kabinete e akgola maAforika Borwa le IEC ka go nna le seabe mo go netefatseng Ditlhopho tse dingwe tsa Pusoselegae tse di atlegileng. Go ralala naga, makgotla a kopane go tlhopha boratoropo, dibui le dimedigolo mo ditlhophong tse di neng di supa temokerasi e e diregang.
Kabinete e rotloetsa baagi botlhe go tswelela go nna le seabe ka Dikomiti tsa Diwate le ditsela tse dingwe tse di akaretsang baagi mo dipusongselegae.
5.8. Go begiwa ga kotlhao ya R1, 5 bilione e e tshwanetseng go duelwa ke ArcelorMittal, motlhagisimogolo wa tshipi mo nageng, ka ntlha ya go utlwanela ditlhwatlhwa mo intasetering ya tshipi ke yona kotlhao e kgolo go gaisa kgatlhanong le setheo se le esi ka bothati jwa dikgaisano.
Setlamo se se ikanne gape gore jaaka karolo ya tuelo le bothati, se tla beeletsa R4,6 bilione mo porojekeng e ntšhwa go tlhabolola dipolante tsa sona le go tokafatsa maemo a kgaisano. Tuelo e, e tlamela gape ka tsela ya go tlhoma bogodimo jwa ditlhwatlhwa e e tla tsholang seelo sa setlamo se mo ditlhagisweng tsa tshipi tse di phaphati mo pakeng ya dingwaga di le tlhano.
Se ke karolo ya kgalemo kgatlhanong le tiriso e e botlhaswa ya maatla a mebaraka le go utlwanela ditlhwatlhwa go go nyatsang tiragatso ya ikonomi, go sitlholelelwa go go sa tlhokegeng ga ditshenyegelo mo madirelong a a kwa tlase le go senngwa ga ditiro tsa selegae. Puso e tswelela ka maikemisetso a yona a go rotloetsa kgolo ya ikonomi e e bakiwang ke dipeeletso, e seng go utlwanela ditlhwatlhwa go go bakang gore ikonomi e se gole.
5.9. Re ikuela go maAforika Borwa otlhe go dirisa metsi sentle le go a somarela; ka go dira mmogo, re ka netefatsa gore re tswelela go nna le tlamelo ya metsi le go sireletsa mafaratlhatlha a a botlhokwa a metsi.
Go na le maemo a a tswelelang a komelelo mo dikarolong tse di farologaneng tsa naga mme Gauteng le yona ga jaana e amiwa ke Tsamaiso e e Momaganeng ya Noka ya Vaal e le ka fa tlase ga kgatelelo e kgolo.
Go samagana le maemo a ga jaana, Lefapha la Merero ya Metsi le Kgeleloleswe le dirisana le SALGA, CoGTA le bommasepala go diragatsa ditekanyetso tsa tiriso ya metsi kwa Ekurhuleni, Johannesburg, Tshwane le Mogale City.
Tlamelo kwa mafelong a setoropo e tla fokodiwa ka 15% mme metsi a go nosetsa a tla fokodiwa ka 20%. Ditekanyetso tse di ka se tilwe mme di tla tswelela go netefatsa tlamelo ya metsi go fitlha maemo a tokafala.
5.10. Diphitlhelelo tsa Ditekanyetso tsa Baagi tsa Bogare ba Ngwaga ka Setheo sa Dipalopalo sa SA di bontshitse fa baagi ba Aforika Borwa ba oketsegile go nna batho ba le dimilione di le 55.9 mme tsholofelo ya botshelo ke dingwaga tse 62, mme go lekanyediwa dintsho tsa masea a le 33.7 mo maseeng a le 1000 a a belegweng a tshela.
Kabinete e tlhobaediwa ke koketsego ya seelo sa HIV go tswa go 11.2% ngogola go ya go 12.7% ka 2016 e leng palo e e lekanyediwang go dimilione di le 7.03 tsa batho ba ba tshelang ka HIV.
Kabinete e ikuela go maAforika Borwa otlhe go dirisana le puso go thibela ditshwaetso tse dišwa ka go dirwa diteko bonnye gangwe ka ngwaga, go tsena mo thobalanong e e babalesegileng, mme banna le basimane ba tsibogele thotloetso ya gore ba rupisiwe kwa maakelong le ditliliniking.
5.11. Kabinete e lemogile katlholo ya Kgotlatshekelo ya Molaotheo ka ga Molao o o Tlhabolotsweng wa Pusetso ya Ditshwanelo tsa Mafatshe, o o neng wa tsenngwa tirisong ka 2014, go bula sešwa tsamaiso ya naga ya pusetso ya mafatshe.
Kgotlatshekelo e neetse Palamente dingwaga di le pedi go busetsa molao o kgotsa go fetisa Molao o mošwa. Katlholo e e kaya gore ga go dikopo tse dišwa tse di ka tlhatlhelwang go fitlha Molao o mošwa o o bulelang sešwa go tlhatlhelwa ga dikgetse o fetisiwa.
Khomišene ya Pusetso ya Mafatshe e tla bo e neela pegelo go bobegakgang go kaela ka dikgato tse di tla latelang katlholo e.
5.12. Aforika Borwa e tla nna baamogela baaeng ba Kopano ya Boditšhaba ya Jeoloji ya bo35 kwa Tikwatikweng ya Dikopano ya Cape Town go tloga ka la bo 27 Phatwe go fitlha ka la bo 4 Lwetse 2016.
Kopano e e ikaelela go nna le seabe mo go tswelediweng ga ditlhotlhomiso tsa motheo le tse di dirisiwang mo disaenseng tsa Jeoloji. Tiragalo e e tla bontsha jeoloji le ngwaoboswa ya jeoloji ya kgaolo tse di itsegeng lefatshe lotlhe mmogo le mafelo a yona a jeoloji a a mabonomantle. Dikgwetlho mo lekaleng le le tsona di tla sekasekwa.
5.13. Kabinete e fetisetsa molaetsa wa matshidiso go ba lelapa le ditsala tsa Tona ya maloba ya Kabinete le Tonakgolo ya Kapa Botlhaba, Moruti Arnold Makhenkesi Stofile. Moruti Stofile e ne e le mogaka le radipolotiki yo o ntseng le seabe mo dipilareng tsotlhe tsa kgaratlho ya Aforika Borwa, go simolola ka ditiragalo tsa sephiri le matsholo a bontsi, go ya go tirisano ya boditšhaba le go bopiwa go go tlhomameng ga ditheo tsa puso.
Kabinete e tshidisitse gape le malapa a ditokololo tsa Matsholotshireletso a Bosetšhaba a Aforika Borwa tse di latlhegetsweng ke matshelo mo kotsing ya bese kwa Clarens kwa Foreisetata.
Kabinete mmogo le Moporesitente Jacob Zuma e romela matshidiso go Motlotlegi Moporesitente Sergio Mattarella, Puso le batho ba Italy morago ga thoromo ya lefatshe e e rathileng bogare ba Italy, e e bakileng dintsho tsa baagi le tshenyo e e maatla mo ditoropong di le mmalwa. Re eleletsa ba ba gobetseng pholo e e bonako.
6. Ba ba thapilweng
Go thapiwa gotlhe go tla diragadiwa fa makwalothuto otlhe a netefaditswe mme go amogetswe tetlelelo e e matshwanedi.
6.1. Kabinete e buisane ka ga go thapiwa ga Boto ya Tirelophofo ya Aforika Borwa (SAA) mme ya amogelwa go thapiwa ga ba ba latelang:
a) Mme Duduzile Cynthia Myeni (o thapilwe gape jaaka Monnasetilo);
b) Mme Mmakeaya Magoro Tryphosa Ramano (Motlatsa Monnasetilo le mokaedi yo e seng wa khuduthamaga);
c) Mme Bajabulile Swazi Tshabalala (mokaedi yo e seng wa khuduthamaga);
d) Mme Thandeka Nozipho Mgoduso (mokaedi yo e seng wa khuduthamaga);
e) Mme Nazmeera Moola (mokaedi yo e seng wa khuduthamaga);
f) Rre Akhter Hoosen Moosa (mokaedi yo e seng wa khuduthamaga);
g) Mme Gugu Sepamla (mokaedi yo e seng wa khuduthamaga);
h) Rre Siphile Buthelezi (mokaedi yo e seng wa khuduthamaga);
i) Rre Peter Holmes Maluleka (mokaedi yo e seng wa khuduthamaga);
j) Rre Mzimkulu Malunga (mokaedi yo e seng wa khuduthamaga);
k) Ngk Martha Mbatha (mokaedi yo e seng wa khuduthamaga); le
l) Rre Peter Tshisevhe (mokaedi yo e seng wa khuduthamaga).
Tona ya Matlole e tla kopana le Boto e e sa tswang go tlhophiwa go e ema ka lefoko jaaka moemedi wa mongdišere.
Dipotsiso:
Donald Liphoko
Mogala: 082 901 0766


text:
30 Jehofa a re, “Ruri go latlhega barwa ba ba tlhogoethata,+Ba ba diragatsang dithulaganyo tse e seng tsa me,+Ba ba dirang dikgolagano,* mme ba sa kaelwa ke moya wa me,E le gore ba oketse boleo ka boleo.2 Ba ya kwa Egepeto+ ba sa mpotsa,*+Ba ya go batla tshireletsego kwa go Faro*E bile ba tshabela mo moriting wa Egepeto.3 Le fa go ntse jalo, kago e e thata ya ga Faro e tla dira gore ba tlhabiwe ke ditlhong,Le moriti wa Egepeto o ba tshabetseng mo go one o tla dira gore ba tlontlologe.+4 Gonne dikgosana tsa gagwe di kwa Soane,+E bile barongwa ba gagwe ba ile ba bo ba fitlha kwa Hanese.5 Botlhe ba tla tlhabisiwa ditlhongKe batho ba ba ka se ba tsweleng mosola ka sepe,Ba ba ka se ba thuseng e bile ba ka se ba tswele mosola,Ba ba ba tlhabisang ditlhong le ba ba ba tlontlololang.”+6 Molaetsa o o ka ga dibatana tse di kwa borwa:Ba ralala lefatshe la matshwenyego le la mathata,La tau, tau e e kurutlang,La noga ya lebolobolo le noga e e botlhole e e bonakoBa pegile dikhumo tsa bone mo mekwatleng ya ditonkiLe dilo tse ba itlamelang ka tsone ba di pegile mo diroteng tsa dikamela.Mme dilo tseno ga di kitla di solegela setšhaba sa bone molemo.7 Gonne thuso ya Egepeto ga e na mosola gotlhelele.+Ka jalo, yono ke ne ka mmitsa “Rahabe,+ yo o nnang fela a sa dire sepe.”8 “Jaanong tsamaya, o kwale molaetsa oo mo sekwalelong ba go lebile,O bo o o kwale mo bukeng,+Gore o tle o dirisiwe mo nakong e e tlangE le bosupi jo bo nnelang ruri.+9 Gonne ke batlhanogi,+ barwa ba ba tsietsang,+Barwa ba ba sa batleng go utlwa molao* wa ga Jehofa.+10 Ba raya baboni ba re, ‘Lo se ka lwa bona,’E bile ba raya ba ba bonang diponatshegelo ba re, ‘Lo se ka lwa re bolelela diponatshegelo tse di boammaaruri.+Re boleleleng dilo tse di forang;* bonang diponatshegelo tsa tsietso.+11 Fapogang mo tseleng; tswang mo tselaneng.Tlogelang go bua le rona ka Modimo yo o Boitshepo wa Iseraele.’”+12 Ka jalo, seno ke se Modimo yo o Boitshepo wa Iseraele a se buang:“E re ka lo gana lefoko leno+Mme lo ikanya boferefere le tsietsoE bile lo ikaega ka dilo tseno,+13 Jaanong ka ntlha ya molato wa lona, lo tshwana le lobota lo lo thubegileng,Jaaka lobota lo lo kwa godimo lo lo kokomogileng.Lo tla wa ka tshoganyetso, ka ponyo ya leitlho.14 Lobota loo lo tla thubega jaaka nkgo e kgolo ya mmopi wa letsopa,Lo tla thubaganngwa gotlhelele mo go se kitlang go sala kapetla epe mo dikarolwaneng tse di thubagantswengGore go gogolwe molelo mo leisongKgotsa go gelelwe metsi mo mogobenyaneng* ka yone.”15 Gonne seno ke se Morena Molaodimogolo Jehofa, Modimo yo o Boitshepo wa Iseraele a se buang:“Fa lo boela mo go nna lo bo lo ikhutsa, lo tla bolokwa;Fa lo nna lo ritibetse e bile lo ntshepa, lo tla nna le maatla.”+Le fa go ntse jalo, lo ne lwa gana.+16 Go na le moo, lo ne lwa re: “Nnyaa, re tla tshaba re palame dipitse!”Eleruri lo tla tshaba.Gape lo ne lwa re: “E bile re tla palama dipitse tse di bofefo!”+Mme ba ba lo lelekisang ba tla bo ba le bofefo.+17 Batho ba le sekete ba tla roroma ba boifa motho a le mongwe;+Lo tla tshaba lo boifa batho ba le batlhanoGo fitlha ba ba setseng ba lona ba nna jaaka pilara e le nngwe kwa godimo ga thaba,Le jaaka kota ya sesupo mo thoteng.+18 Le fa go ntse jalo, Jehofa o letile ka bopelotelele* gore a lo tlhomogele pelo,+Mme o tla go utlwela botlhoko.+Gonne Jehofa ke Modimo wa tshiamiso.+Go itumela botlhe ba ba nnang ba lebeletse* mo go ene.+19 Fa batho ba tla bo ba nna kwa Siona, kwa Jerusalema,+ le ka motlha ga lo kitla lo lela.+ Ruri o tla lo tlhomogela pelo fa a utlwa modumo wa selelo sa lona sa go kopa thuso; fela fa a o utlwa, o tla lo araba.+20 Le fa gone Jehofa a ka lo naya matshwenyego e le dijo tsa lona le kgatelelo e le dinô tsa lona,+ Motlhatlheledi wa lona yo Mogolo ga a kitla a tlhola a iphitlha, mme lo tla bona Motlhatlheledi wa lona yo Mogolo+ ka matlho a lona.21 E bile fa go ka direga gore lo fapogele ka fa mojeng kgotsa ka fa molemeng,+ ditsebe tsa lona di tla utlwa lentswe kwa morago ga lona le re, “Tsela ke e.+ Tsamayang ka yone.”22 Mme lo tla leswafatsa ditshwantsho tsa lona tse di betlilweng ka selefera le difikantswe tsa lona tse di bopilweng ka gauta.+ Lo tla di latlha jaaka letsela le le dirisiwang ke mosadi fa a le mo kgweding lo bo lo di raya lo re, “Tlogang fano!”*+23 Mme o tla nesetsa peo e lo e jalang pula,+ e bile dijalo tse di tlhogang mo mmung wa lona di tla bo di le dintsi gape di na le dikotla.*+ Mo letsatsing leo, diruiwa tsa gago di tla fula mo mafulong a a bulegileng.+24 Dikgomo le ditonki tse di lemang di tla ja furu e e lokilweng ka sorele, e e neng ya olosiwa ka garawe le ka foroko e e olosang bojang.25 Mme go tla nna le melatswana le mesele ya metsi mo thabeng nngwe le nngwe e telele le mo thoteng nngwe le nngwe e e kwa godimo,+ mo letsatsing la polao e kgolo fa ditora di wa.26 Mme lesedi la ngwedi yo o tletseng le tla nna jaaka lesedi la letsatsi; le lesedi la letsatsi le tla nna bogale go menagane ga supa,+ jaaka lesedi la malatsi a le supa, mo letsatsing la fa Jehofa a tla bo a hapa batho ba gagwe ba ba robegileng+ a bo a fodisa ntho e e botlhoko e e nnileng teng fa a ne a ba itaya.+27 Jehofa o e tla,O tla a tuka bogale e bile o tla ka maru a magolo.Molomo wa gagwe o tletse tšhakgalo,E bile loleme lwa gagwe lo tshwana le molelo o o lailang.+28 Moya* wa gagwe o tshwana le molatswana o o penologang o o fitlhang mo molaleng,Gore o tshikinye ditšhaba ka sêfê ya go senya;*E bile merafe e tla tsenngwa tomo mo ditlhaeng,+ tomo e e dirang gore e fapoge.29 Mme pina ya lona e tla tshwana le pina e e opelwang bosigoFa lo baakanyetsa* moletlo,+E bile pelo ya lona e tla itumela jaaka mothoYo o tsamayang ka* fulutuA ya kwa thabeng ya ga Jehofa, kwa Lefikeng la Iseraele.+30 Jehofa o tla dira gore lentswe la gagwe le legolo+ le utlwiweE bile o tla senola lebogo la gagwe+ fa a ntse a le folosa a tuka bogale,+Ka kgabo ya molelo o o lailang,+Ka tumo ya maru+ le pula ya matlakadibe le sefako.+31 Asiria e tla welwa ke poifo ka ntlha ya lentswe la ga Jehofa;+O tla e itaya ka thobane.+32 Titeo nngwe le nngwe ya thobane ya ga JehofaE a tla otlhayang Asiria ka yone,E tla tsamaisana le meropana le diharepa+Fa a ntse a kgatikanya lebogo la gagwe a tlhabana le bone mo ntweng.+33 Gonne Tofethe*+ ya gagwe e setse e baakantswe;Gape e baakanyeditswe kgosi.+O dirile gore mokoa wa dikgong o nne kwa godimo o bo o nne bophara,O na le molelo o montsi le dikgong tse dintsi.Mohemo wa ga Jehofa, o o tshwanang le molatswana wa sulefera,O tla o tlhosetsa ka molelo.
Dintlha Tse di Kwa Tlase
^ Seheb., “Ba ba tshelang senô,” go lebega go tewa go dira tumalano.


text:
BOMME BA BA SA LENG BASHA LE GO ANYISA LETSELE
Jaaka mme yo mosha, go ka direga gore o ipotsa gore o tlile go kgona jang ngwana, go mo anyisa letsele le go boela sekolong. Go anyisa letsele ke tsela e e motlhofo, tsela e e monate mo go wena le ngwana wa gago gore lo itsane. Tsela nngwe le nngwe ya go anyisa letsele e botoka go nale go sa anyise gotlhelele.
GO ANYISA LETSELE GO BOTLHOKWA MO BOMMENG BA BA SA NTSENG BA LE BASHA
Go nna mme go ka nna le tiro e ntsi – go anyisa letsele go dira gore go nne motlhofo ebile ga go madi.
Bana ba ba anyisiwang ga ese gantsi ba lwala – ga o kitla o akanya thata, ga o kitla o senya nako ka go ya kliniking le go latlhegelwa ke dilo tsa sekolo le ditsala.
Go anyisa letsele go dira go tlhaloganya ngwana wa gago go nne motlhofo mme ebile go dira gore o itshepe jaaka mme.
Go anyisa letsele go monate ka gore: o ka go dira gongwe le gongwe, nako nngwe le nngwe le temperitšhara ya maši a letsele e dula e siame.
Fa o anyisa letsele gantsi ga o ye sesading, mme boima jwa mmele bo a fokotsega ka bo one.
GO GOSHA GO ANYISA LETSELE
Go ka direga gore ga o itse gore wa go anyisa letsele sebaka se se kae. Go leke matsatsi a mmalwa kgotsa dibeke tse mmalwa.
Go anyisa ga go kitla go dira gore matsele a gago a akgege – matsele a gago a tla bo a fetogile sebopego le boima fa o ntse o imile.
Bua le tsala kgotsa mongwe yo o mo tshepang yo o kileng a anyisa bana ba gagwe ka katlego.
Go anyisa letsele ga go a tshwanela go nna botlhoko – kopa thuso fa ele gore go anyisa letsele go thata kgotsa go botlhoko. Go anyisa letsele o dutse sentle mme le tsene sentle go ka thusa gore dithoba di seke tsa nna botlhoko.
Fa o anyisa letsele thata, o tla dira maši a mantsi. Letla ngwana wa gagore gore a anye letsele ka moo a batlang ka gone mme leka go ipha nako e ntsi go itse lesea la gago.
GO BOELA SEKOLONG
Fa ele gore o dira tshwetso ya go boela sekolong leka go ema go fitlha ngwana a golanyana. Ngwana wa gago o tlile go nna mo thulaganong mme o tla kgona go rulaganya letsatsi la gago.
Fa ele gore wa go tswelapeleo anyisa letsele o ntse o ya sekolong, o ka nna wa gama maši o bo o a tlogela le motho yo o tlhokomelang ngwana. O ka simolola ka go ikatisa dibeke pele o boela sekolong.
Rulaganya go ipha nako e ntsi o le ko gae le ngwana wa gago morago ga sekolo, ga mmogo le nako ya go bala le nako le ditsala.
Go nna le ngwana le go ya sekolong go tlile go nna motlhofo fa nako e ntse e tsamaya.
Bomme ba bantsi ba latlhegelwa ke ditsala fa ngwana a fitlha, mme ba boe ba dire ditsala tse disha mo tseleng. Ikopanye le bomme ba bangwe kgotsa ditsala tse di go emang nokeng.


text:
Mele Wame Ke Wame
Lenaneo La Thibelo Kgokgontsho Yabana
3. Pina Ya Boraro Motshameko Wa Ga Ekabo
Maikaelelo
Go ruta bana go nna le maatla a go ganana kgotsa gore “NNYAA”
Motshameko o, oka o dirisa nako tsothe, bogolo jang ga o belaela gore ngwana mongwe oka tswa ana le seemo,
se se sa itumediseng, gore o kgone o tlhaloganye gore go diragala eng.
Dirisa motshameko go fa dikarabo mo diemong tsedi thata tse go seng motlhofo go tswa mo go tsone.
Dikai:
1. Gago ka diragala gore motho a kokote, ole esi mo lapeng?
-O seka wa bula lebati.
-Bitsa/ Leletsa moagisane kana mongwe wa losika, fa ele gore motho yoo kokotang o gana go tsamaa.
-Leletsa Sepodisi ga o boifa e bile o thokile thuso.
2. Go tlaareng ga motlhokomedi,a bata gogo tshwara tshwara dikarolo tsa bong.
-Ganana le ene, mme o itsise mongwe
-O seka wa fitlha kgotsa wa dira sephiri lefa baka go raa bare ke sephiri.
3. Ga go ka diragala gore motho yoo sa moitseng are o latlhegetswe ke ntsanyana, jaanong bare o ba thuse go e batla.
a) -Baree ore “Nnyaa”ga o letelelwe go tsamaa le motho o sa moitse, lefa ba ka kopa.
Re tshwanetse ra baakanyetsa bana diemo tsedi farologaneng, baitsi gore go nale metlhale e mentsi e baka welang mo kgokgontshong ka yone. Jalo o bafe dikai tsedi farologaneng ga o ba ruta.
Tlhalosetsa bana gore motho yo ba sa moitsing o raa mang?
Ga o ka botsa bana gore, motho yo ba sa moitsing ke mang. O tlaa utlwa dikarabo tsedi farologaneng tse di ntsi. Dikai:
1) Ke motho yoo bosula.
2) Ke motho yoo ka go tlhokofatsang.
3) Ke motho yoo fang bana, dimonamone
Re ruta bana gore:
-O seka wa bua le motho o sa moitse.
-O seka wa pagama koloi ya motho osa moitsi.
-O seka wa tsaa dimonamone mo, mothong yoo sa moitseng.
-Mme gansti re lebala go ba tlhalosetsa gore, motho yoo sa moitseng re raa mang tota.
Santlha: ruta bana gore motho yo ba sa moitseng ke mang.-ke motho yoo sa sikaneng nae ka sepe gotlhelele, ebile o sa mo itse.
E ka nna, Monna kgotsa mosadi, motho yo mogolwane kgotsa yoo mmotlana. E ka nna mohumi kana mohumanegi. Kgotsa motho wa letso fela le sele. Re tshwanetse raba bolelela gore gase gore motho mongwe le mongwe yoo sa moitsing o bosula, mme jalo ga motho yoo moitseng aka go kopanya le motho yoo sa moitseng, le kgona go feleletsa lele ditsala.
Mme ka jalo o seka wa bua le motho o sa moitse, ga lo sa kopanngwa ke motho yoo moitseng.
.
Dipaka/ Dingwaga Tsa Enthanete Le Tiriso Ya Maranyane
Dingwaga tse re tshelang mogo tsone ke, tse tiriso ya enthanete/ maranyane eleng
ko godimo, mo batho baba sa itsaneng banang le dikitso tsedi tseneletseng ka ba bangwe, jaaka “face book”, Twitter”, le tse dingwe. Go mothofo gore batho ba itsi maina a bana ba lelepa, mo go ka bakang gore go nne motlhofo mo go bone go kaba ngoka go tsamaa le bone, mo goka ba tsenyang mo diphatseng. Ruta bana gore le fa
motho aka itse maina a bone le tsedingwe ka malapa a bone, ga ba sa itsane ka gope ba seka ba tsamaya le bone.
Ga ba bona dikai tse batho baba sa baitseng baka lekang go ba ngoka ka tsone, jaaka:
a) “Mmago are ketle gogo tsaa mo sekolong, ka gore o santse a tshwaregile”.
b) “Tla o bone kena le dintsanyana tse dintle mo koloing”.
c)“Tsena mo koloing ke batla gogo bontsha sengwe se se itumedisang, kea go solofetsa ke ta go busa.”
(Gakologelwa gore batho ba ke batho baba itseng batho ko lwapeng, mme ba kgona go tsietsa bana)
Se se botlhokwa ke gore ba seka ba nna ba amogela dimpho dipe gotswa ko batho ba ba saba itseng, le fa mpho ya teng e kgatlhisa tota!
Mafoko A Ga Cynthie Gotswa Mo Setswhantshong Sa Motshikinyego
Jaanong rea go tshameka “motshameko wa , Ga e kabo”.
Mo pineng e rea go ithuta gore re ka dira jang fa motho yoo sa moitseng a leka gogo ngoka gore o tsamae le ene, kana a leke gogo tshwara tshwara dikarolo tsa bong.
A o itse ko dikarolo tsa gago tsa bong ko dileng teng? Di bipilwe ke diaparo tsa gago tsa mo teng.
Ga goope yoo tshwanentseng go tshwara dikarolo tsa bong, kontle ga o sale mmotlana,jalo mme kana rre o tshwanetse gogo tlhapisa teng, mme o tla ithuta ga o ntse o gola. Kana ga o lwala, mooki,
mme kgotsa rre baka go tshwara teng ba gofa molemo, gago tshwanetse. Ko ntle ga seo,gagoope yoo tshwanetseng gogo tshwara dikarolo tsa bong. Rea go ithuta gore, re ka dira jang ga motho mo lapeng ,
kana losika a ka leka gogo lematsa. Se o tshwanetseng go se dira gare opela ke go goela ko godimo ore “NNYAA”,.......... Rea go tshameka motshameko wa ga e kabo,o nale le dipotso le dikarabo.
Gore o nne mofenyi mo motshamekong o , o tshwanetse go re “Nnyaa fela”
Motshameko wa” Ga e kabo.....Mafoko
Ore Nnyaa! Ore Nnyaa fela!
Ga ekare, sekolo setswa motho yoo sa moitsing a leka gogo isa lapeng
A kgweetsa koloi ,e ntle a bo are “ dumela a o batla ke go pega?
‘ Nyaa ga ke goitse
Gake kake ka pagama koloi ya gago, ka gore mme le rre,
barile ke seka ka tsamaa le motho ke sa moitsi. Kare NNYAA!!
Bua ore Nnyaa!!
Jaanong ga ole ,ko lapeng
Abo motlhokomedi wag ago,
a leka gogo tshwara ko tlase,o dira jang?
Ore Nyaa,mma
Gake batle o ntshwara koo,
ka gore dikarolo tseo ke tsame tsedi bofitlha
Gape mmele wame gase wag ago,
kare NNYAA!! Ore NNYAA fela!!
Re tshameka motshameko wa “Ga e kabo”
Gonale le dipotso le dikarabo,
ga o batla go nna mofenyi ka nako tsotlhe!
Se ke seo tshwanetseng wa se dira,
ore NNYAA!Ore NNYAA fela!!
Jaanong ga ele gore gona le mongwe
Tsala kgotsa mongwe wa losika
Babo bago tshwara tshwara, kana ba go lematsa
Gobo go go utlusa bothoko? Ore NNYAA
Ke kopa o seka wa dira jalo,
Ga ke bate o ntshwara jalo, le fa ke gorata,
Ke kopa o seka wa ntshwara jalo,
O a bona gore ke monnye,
kare NNYAA! Ore NNYAA fela!
Ore NNYAA!
Translations : Oageletse Bansan Keatholetswe (Ambassador for Botswana)
Written and Animated by: Chrissy Sykes © 2019


text:
VDC ya Taung e rola mabitla
RAMOTSWA - Komiti ya ditlhabololo ya Taung go bapa le Ramotswa e roletse khanselepotlana ya Borwa Botlhaba Borwa mabitla a masha a a tlhabolotsweng ka P300 000.
Fa a bua kwa mabitleng ao kwa kgaolwaneng ya Boatle bosheng, Kgosi Reuben Masie wa Taung o ne a opela komiti ya ditlhabololo tsa motse wa Taung legofi go bo e kgonne maikaelelo a yone a go sika mabitla a masha ka jaana a magologolo a omela go tlala.
A re le fa mabitla a roletswe khansele-potlana, go mo maruding a morafe go a tlhokomela gore a nne a
babalesegile e bile a le phepa ka jaana e le motse o o itshekileng wa tidimalo.
O gakolotse khansele-potlana ya Borwa Botlhaba Borwa go dirisana le morafe mo go somareleng selebego sa mabitla ao le go netefatsa pabalesego ya one.
Kgosi Masie a re gore lefatshe le seka la tshwarwa matletleisi la tloga la tlala ka bonako, go botlhokwa gore mabitla a segwe sentle a bapile go sa sale diphotlha tse ditona fa gare ga one.
Fa a ntsha la gagwe, mothusa modulasetilo wa komiti ya ditlhabololo tsa motse wa Taung, Rre Oageng Masie o ne a re komiti e kile ya tshwara bothata go tsamaisa mabitla mme khansele-potlana ya thusa, ke sone se gompieno ba boneng go le botoka go neela khansele marapo.
A re ka thuso le thotloetso ya bogogi jwa motse, komiti e kgonne go agelela mabitla le go aga matlwana a boitiketso le e e beelang dithoto. BOPA


text:
SETLHOGO SE SE KA FA NTLE
Ditshwantsho Tse di Hepisang—A di Siame Kgotsa di Kotsi?
Gompieno lefatshe le tletse ka ditshwantsho tse di hepisang. * Di fitlhelwa mo dipapatsong, mo difiliming, mo mminong le mo dimakasineng mmogo le mo thelebisheneng, mo metshamekong ya dibidio, mo difounong tsa selula, mo didirisiweng tsa ileketeroniki, mo diatereseng tsa Internet e bile gone jaanong di fitlhelwa mo dithulaganyong tsa go romelelana ditshwantsho ka Internet. Go bonala ditshwantsho tse di hepisang e le selo se se tumileng thata mo motlheng wa rona. Batho ba le bantsi mo mafelong a le mantsi ba leba thata ditshwantsho tse di hepisang go feta le fa e le leng pele.—Bona lebokoso le le reng “Boammaaruri ka Ditshwantsho Tse di Hepisang.”
Sebopego sa ditshwantsho tse di hepisang se a fetoga. Porofesa nngwe e e bidiwang Gail Dines e ne ya kwala jaana: “Gompieno ditshwantsho di maswe thata mo e leng gore se pele se neng se itsiwe e le ditshwantsho tse di leswe thata jaanong ke ditshwantsho tse di hepisang tse di tlwaelegileng.”
O leba jang ditsela tseo tse batho ba tsayang ditshwantsho tse di hepisang ka tsone? A ditshwantsho tse di hepisang ke boitlosobodutu jo bo siameng, a ke selo se se Mathaio 7:17) Ditshwantsho tse di hepisang di tlhagisa maungo a a ntseng jang? Go bona dikarabo, mma re sekaseke dingwe tsa dipotso tsa botlhokwa ka ditshwantsho tse di hepisang.kotsi thata kgotsa sengwe se se fa gare ga tsone? Jesu o ne a re: “Setlhare sengwe le sengwe se se molemo se ungwa leungo le le molemo, mme setlhare sengwe le sengwe se se bodileng se ungwa leungo le le se nang mosola.” (
Ditshwantsho tse di hepisang di ama batho jang?
SE BOMANKGE BA SE BUANG: Go leba ditshwantsho tse di hepisang go tshwakgola thata, mo babatlisisi bangwe le baitse ba go tshwantshang le go tshwakgolwa ke go goga cocaine.
Brian, * yo o neng a tshwakgotswe ke go leba ditshwantsho tse di hepisang mo Internet, a re: “Go ne go se na sepe se se ka nthibang. Ke ne ke ikutlwa e kete ke mo maibing. Ke ne ke roroma le go opiwa ke tlhogo. Go ne go le thata go tlogela go di leba le dingwaga moragonyana ke ne ke sa ntse ke tshwakgotswe ke go di leba.”
Gantsi batho ba ba tshwakgotsweng ke go leba ditshwantsho tse di hepisang ba fitlha mokgwa wa bone. Ba bofitlha e bile o ka se ba lemoge. Ga go gakgamatse go bo ba le bantsi ba na le mathata a go itlhaola, go tlhabiwa ke ditlhong, go tlhobaela, go tshwenyega mo maikutlong le go galefa. Mo makgetlhong mangwe, ba ka nna le boikutlo jwa go batla go ipolaya. Serge yo o neng a tsenya ditshwantsho tse di hepisang mo founong ya gagwe mo e ka nnang letsatsi le letsatsi a re: “Ke ne ke nna ke tlhontse e bile ke ne ke nna ke tshwenyegile. Ke ne ke ikutlwa ke se motho wa sepe, ke le molato, ke se na motho yo nka buang le ene e bile ke se na mosola. Ke ne ke tlhabiwa ke ditlhong e bile ke tshaba go batla thuso.”
Le e leng go leba ditshwantsho tse di hepisang ka nakwana kgotsa ka phoso go ka nna le diphelelo tse di sa siamang. Fa Dr. Judith Reisman yo e leng mmatlisisi yo o eteletseng pele mo dipatlisisong tsa ditshwantsho tse di hepisang a ntsha bosupi fa pele ga komiti ya U.S. Senate, o ne a re: “Ditshwantsho tse di hepisang di nna mo mogopolong e bile di fetola tsela e o akanyang ka yone, di itlela fela mo mogopolong nako nngwe le nngwe, mme di nna ka lobaka, motlhala o o nnelang ruri mo mogopolong [o go leng] thata go o phimola kgotsa o o sa kgoneng go phimoga.” Susan yo o nang le dingwaga di le 19, yo o neng a tsena mo diwepesaeteng tsa ditshwantsho tse di hepisang ka phoso, a re: “Ditshwantsho tseo di nweleletse mo mogopolong wa me. Di tlhaga nako nngwe le nngwe. Ke ikutlwa e kete nka se tsamaye ke kgona go di phimola.”
BOAMMAARURI: Ditshwantsho tse di hepisang di dira batho ba ba di lebang makgoba e bile di ba senya mogopolo.—2 Petere 2:19.
Ditshwantsho tse di hepisang di ama malapa jang?
SE BOMANKGE BA SE BUANG: “Banyalani ba a kgaogana e bile malapa a a thubega ka ntlha ya ditshwantsho tse di hepisang.”—The Porn Trap, e e kwadilweng ke Wendy le Larry Maltz.
Ditshwantsho tse di hepisang di thuba manyalo le malapa ka
-
Go koafatsa go ikanyana ga banyalani, kamano ya bone le lorato lo ba ratang ka lone.—Diane 2:12-17.
-
Go dira gore motho a nne pelotshetlha, a nne le Baefeso 5:28, 29.maikutlo a go itlhaola le go se kgotsofalele molekane wa gagwe.—
-
Go nna le keletso e e sa siamang ya tlhakanelodikobo.—2 Petere 2:14.
-
Go dira gore batho ba ba di lebang ba batle go pateletsa balekane ba bone go tlhakanela dikobo le bone ka tsela e e sa siamang.—Baefeso 5:3, 4.
-
Go kgothaletsa go se tshepane mo lenyalong.—Mathaio 5:28.
Baebele e laela banyalani gore ba se ka ba ‘direlana boferefere.’ (Malaki 2:16) Go se tshepane mo lenyalong ke tsela ya boferefere e e ka senyang lenyalo le go baka go kgaogana le tlhalo. Go kgaogana go go ntseng jalo, go ka utlwisa bana botlhoko.
Gape ditshwantsho tse di hepisang di ka utlwisa bana botlhoko ka tlhamalalo. Brian yo o umakilweng pelenyana, a re: “Fa ke ne ke le dingwaga di ka nna lesome, ka phoso ke ne ka bona makasine wa ga rre wa ditshwantsho tse di hepisang fa re ntse re tshameka maiphitlhwane. Ke ne ka simolola go di leba ka bokhukhuntshwane, ke sa tlhaloganye gore ke ka ntlha yang fa ke kgatlhiwa ke ditshwantsho tseo. Ke ne ka simolola go nna le mokgwa wa go di leba o ke ileng ka nna le one go fitlha ke gola.” Dipatlisiso di bontsha gore ditshwantsho tse di hepisang di ka tlhotlheletsa basha ba ba leng mo dingwageng tsa bolesome gore ba batle go tlhakanela dikobo ba sa ntse ba le bannyegape le go nna le boitshwaro jo bo repileng, ba rate tlhakanelodikobo ka tsela e e feteletseng le go ama maikutlo le ditlhaloganyo tsa bone.
BOAMMAARURI: Ditshwantsho tse di hepisang di tshwaetsa dikamano tse di siameng e bile di lere mahutsana le kutlobotlhoko.—Diane 6:27.
Baebele ya reng ka ditshwantsho tse di hepisang?
SE LEFOKO LA MODIMO LE SE BOLELANG: “Jalo, bolayang ditokololo tsa lona tsa mmele . . . ka ga kgokafalo, boitshekologo, keletso ya tlhakanelodikobo, keletso e e utlwisang botlhoko, le keletso ya bopelotshetlha, se e leng kobamelo ya medingwana.”—Bakolosa 3:5.
Ka bokhutshwane re ka re Jehofa * Modimo o tlhoile ditshwantsho tse di hepisang. Seno ga se bolele gore o kgopisiwa ke tlhakanelodikobo. O dirile go re nne le keletso ya tlhakanelodikobo ka boikaelelo jwa gore banyalani ba e dirisetse go itumedisana, go atamalana le go nna le bana.—Jakobe 1:17.
Ka jalo, ke ka ntlha yang fa re ka tlhomamisega gore Jehofa o ikutlwa jalo ka ditshwantsho tse di hepisang? Ela tlhoko mabaka a le mmalwa.
-
O a itse gore ditshwantsho tse di hepisang di ka senya matshelo a rona.—Baefeso 4:17-19.
-
O a re rata e bile o batla go re sireletsa gore re se ka ra utlwa botlhoko.—Isaia 48:17, 18.
-
Jehofa o batla go sireletsa manyalo le malapa.—Mathaio 19:4-6.
-
O batla gore re nne phepa mo boitsholong le go tlotla ditshwanelo tsa ba bangwe.—1 Bathesalonika 4:3-6.
-
O batla gore re tlotle dikeletso tsa rona tsa tlholego le go di dirisa ka tsela e e tshwanetseng.—Bahebera 13:4.
-
Jehofa o a itse gore ditshwantsho tse di hepisang di bontsha tsela e e sokameng ya bopelotshetlha e Satane a batlang batho ba leba tlhakanelodikobo ka yone.—Genesise 6:2; Jude 6, 7.
BOAMMAARURI: Ditshwantsho tse di hepisang di senya kamano e motho a nang le yone le Modimo.—Baroma 1:24.
Le fa go ntse jalo, Jehofa o utlwela botlhoko batho ba ba batlang go falola serai sa go leba ditshwantsho tse di hepisang. Baebele ya re: “Jehofa o kutlwelobotlhoko e bile o pelontle. Gonne o itse popego ya rona sentle, a gakologelwa gore re lorole.” (Pesalema 103:8, 14) O laletsa batho ba ba boikokobetso gore ba tle kwa go ene ‘gore ba amogele kutlwelobotlhoko ba bo ba bone bopelonomi jo bo sa re tshwanelang gore ba bone thuso ka nako e e tshwanetseng.’—Bahebera 4:16; bona lebokoso le le reng “Go Tlogela go Leba Ditshwantsho Tse di Hepisang.”
Batho ba le bantsi ba ile ba amogela thuso ya Modimo. A thuso ya gagwe e solegela molemo? Ela tlhoko se Baebele e se buang ka bangwe ba ba ileng ba tlogela mekgwa e e sa siamang: “Lo tlhapisitswe lwa nna phepa, lo itshepisitswe, lo boletswe lo le ba ba siameng mo leineng la Morena wa rona Jesu Keresete le ka moya wa Modimo wa rona.” (1 Bakorintha 6:11) Fela jaaka moaposetoloi Paulo, batho bao ba ka bua jaana: “Mo dilong tsotlhe ke na le nonofo ka ntlha ya yo o nnayang maatla.”—Bafilipi 4:13.
Susan, yo o ileng a tlogela go leba ditshwantsho tse di hepisang, a re: “Jehofa ke ene fela yo o ka go thusang go tlogela go leba ditshwantsho tse di hepisang. Fa o mo kopa gore a go thuse le go go kaela, o tla nna le kamano e e siameng le ene. Le ka motlha a ka se go latlhe.””
^ ser. 3 Polelwana “ditshwantsho tse di hepisang” e raya tshedimosetso ya tlhakanelodikobo e e sa siamang e e diretsweng go tsosa keletso mo mothong yo o e lebileng, yo o e balang kgotsa yo o e reeditseng. E ka akaretsa ditshwantsho mmogo le tshedimosetso e e kwadilweng kgotsa e e rekotilweng.
^ ser. 8 Maina a fetotswe mo setlhogong seno.
^ ser. 25 Jehofa ke leina la Modimo le le mo Baebeleng.


text:
winlogon.exe Tiriso ya go Tsena ya Windows
Windows ga e a kgona go golagana le tirelo ya %s. Bothata jo bo thibela badirisi go tsena mo thulaganyong.
Jaaka modirisi wa tsamaiso, o ka sekaseka rekoto ya tiragalo ya thulaganyo go bona dintlha malebana le gore ke eng fa tirelo e sa tsiboga.
E reteletswe ke go golagana le tirelo ya Windows
Khunololamoraba ya gago e tla felelwa ke nako mo malatsing a le %ld.
Tobetsa fa go tlhola kemo ya dipolokelo tsa neteweke ya gago.
Thulaganyo ya go tsena ga ya kgona go bontsha tshireletsego le diitlhophelwa tsa go tsena ya go tsena fa Ctrl+Alt+Phimola e ne e tobediwa. Fa Windows e sa tsiboge, tobetsa ESC kgotsa dirisa konopo ya maatla go simolola sešwa.
Go fetola khunololamoraba ya gago, tobetsa CTRL+ALT+PHIMOLA mme o tobetse “Fetola Khunololamoraba”.
Windows needs different credentials to access your corporate network. Lock your computer and then unlock it using those credentials
See original version: winlogon.exe Windows Logon Application


text:
Kgaolo ya Limpopo
Limpopo ke bokone jwa kgaolo ya Aforika Borwa. E thailwe leina ka noka ya Limpopo River; "Limpopo" a raya "metsi a a elelang" kwa puo ya Sezulu gape le diteme tse dingwe jaaka Nguni languages. Toropo kgolo ya kgaolo e ke Polokwane, e mo gompieno e bitswang Pietersburg. Kgaolo e e thailwe go tsweng bokone jwa Transvaal Province ka ngwaga wa 1994, mme bo e bitswa Northern Transvaal. Ngwaga o o latelang,e ene ya bitswa gape gotwe Northern Province, mme leina la tshwarelelela go fitlhela ka ngwaga wa 2003, fa leina la kgaolo le ile la itsege semmuso fetola ntateng ya noka e e kopanelang kwa molelwaneng wa Zimbabwe and Botswana le morago ga kitsiso ya molao kwa bokopanong jwa khudutlhamaga jwa Constitution. Nngwe ya maina a a neng a akanyeditswe e ne e le Mapungubwe, lefelo le go fitlhetsweng Gauta teng dingwaganyana tse di fitlileng mo bosheng.
Molao le PusoEdit
Molao le puso tsa kgaolo ya Limpopo di santse di le mo taolong ya Stanley Mathabatha wa leloko la phuthego ya African National Congress.
Popego ya lefatsheEdit
Kgaolo ya Limpopo e tshwaraganetse melelwana le dikgaolwana tsa mafatshe a le mararo ebong: Botswana's Central le Kgatleng go ya bophirima le Bokone-bophirima ka go latelelana, Zimbabwe's Matabeleland South le Masvingo go ya bokone le bokone-botlhaba ka go latelelana ga one, gape le Mozambique's Gaza Province go ya bokone.[2] Kgaolo e ke yone e e lomaganyang Aforika Borwa le mafatshe a mangwe a a kwa ntlheng ya Sekaka sa sub-Saharan Aforika. Kwa ntheng ya Borwa fa o tswa Bokone go ya Bophirima, kgaolo e e kopanela melelwane le Mpumalanga, Gauteng, le Bokone Bophirima (North West). Molelwane wa yone le Gauteng o akaretsa dikgaolo tsa Johannesburg-Pretoria, nngwe ya mafelo a a itsegeng thata ka go rotloetsa itsholelo. Kgaolo e e mo bogare jwa magare, mafatshe gape le mafatshe ka bophara e itsege thata ka go tlisa ditlhabololo mo Mmarakeng.
DikgaolwanaEdit
Kgaolo ya Limpopo e kgaogantswe ka dikgaolwana di le botlhano. Mme go nne le dikgaolwana tse dingwe di le masome a mabedi le bone mo go tse di botlhano.
HIV / AidsEdit
Mo selekanyong sa 18.5% ngwaga wa (2007) Limpopo o ne a nna le dipalo tse di kwa tlase thata tsa balwetse ba HIV fa go tshwantshangwa le dikgaolo tse dingwe tsa Aforika Borwa. Le fa go ile ga nna le kwelotlase gare ga ngwaga wa 2005 le 2007, dipalo di ne tsa gola go tsweng mo go 14.5% go ya kwa go 21.5% gare ga ngwaga wa 2001 le 2005.[3]
ItsholeloEdit
Kgaolo e itsholelelo ya yone ke e goletseng pele, ka go romela dithoto le go tlisa dithoto mo lefelong le. Ke ngwe ya dikgaolo tse di humanegileng fela thata mo dikgaolong tsa Aforika Borwa, bogolo jang magae.[4] Le fa go ntse jalo Limpopo e supile kgolo ya itsholelo le katlego ya seemo sa botshelo.
Temo ThuoEdit
Bontsi jwa lefelo le le aperwe ke bojang jo bontsi. Go ka nna selekanyo sa 80% sa go tsoma se se bonwang mo lefelong le sunflower, cotton, maize le peanuts di lemiwa ke lefelong la Bela-Bela le Modimolle. Modimolle o itsege gape ka go lema meretlwa.
Maungo a tshwana; Dipanana, litchis, pineapples, mangoes ale pawpaws–le manoko ka go farologana, a lemiwa mo maelong a Tzaneen le Makhado.
BojanalaEdit
Bojanala ke nngwe ya meamuso e e godisang itsholelo ya Limpopo go bo go latela tsa Meepo le Temo Thuo,.[5] Ka ngwaga wa 2008, kgaolo e e nnile se selekanyo sa 5% sa baeti ba ba neng ba etletse Aforika Borwa, mme ebile dipalo tse di supa kgolo ngwaga le ngwaga. Selekanyo sa madi a ka tshwara R 93 million a ne a neelwa mo kabelanong madi ya ngwaga wa 2010/11 mme selkanyo sa 11% e le sa kgobokanyo yotlhe ya madi a kgaolo ya Limpopo.[5]
Go bapa le Limpopo, kwa masimong a Sunland Baobab, go nale setlhare sa Mowana se se kgabisitsweng e kete lefelo la boikhutso. pub.[7]
Mafelo a BoithuteloEdit
- Mmadikolo
- University of Limpopo (Polokwane, Ga-Rankuwa)
- Comprehensive University of Venda (Thohoyandou)
- Mafelo a amangwe a boithutelo
- Southern Africa Wildlife College
MetswediEdit
- ↑ 1.0 1.1 1.2 Census 2011: Census in brief (PDF). Pretoria: Statistics South Africa. 2012. ISBN 9780621413885.
- ↑ "http://www.limpopo.gov.za/index.php?option=com_content&view=article&id=1&Itemid=3".
{{cite web}}: External link in
(help)
|title=
- ↑ http://www.avert.org/safricastats.htm - HIV rates in South Africa
- ↑ http://muse.jhu.edu/login?uri=/journals/eastern_africa_social_science_research_review/v019/19.2gyekye.pdf
- ↑ 5.0 5.1 Budget speech of Limpopo Department of Economic Development and Environment and Tourism 12 March 2010, retrieved 9 July 2010
- ↑ Department of Economic Development, Environment and Tourism Budget Speech 2009/2010, retrieved 9 July 2010
- ↑ http://www.bigbaobab.co.za/